
Buhay at pakikibaka. Mga kwento ng pagdakila at pag-alaala. 


Inihanay ang mga martir mula sa hanay ng nakikibakang mamamayan sa buong 
rehiyon -- mga lider at aktibistang masa sa kalunsuran at kanayunan, at mga 
alyadong nagbuwis ng buhay para sa pambansang demokrasya. Mula sa 
CALABARZON at MIMAROPA, ang pagkakasunud-sunod ng talaan ay batay sa 
taon kung kailan sila namartir. 


Ang aming pagpupugay! 


Para sa pamilya, mga kaibigan at kasama 
ng mga dakilang martir ang librong ito. 

Sa paligid niya ang matatayog at matatandang punongkahoy, 
ang kagubatan ng Sierra Madre. 


Bilin ng dakilang Asedillo: 


ВЕ Gayo ang mga punongkahoy ng kagubatang ito 
Culad ng lahat ng bagay, tayo ay mamamatay 
ay mananatili. Sa ating bukas ay muling sisibol 

Sampung binhing papalit sa atin! 

PAMBUNGAD 


Dumaluyong sa buong bayan ang mga sigaw, hinaing at paniningil ng mga unyonista, 
lider-masa, aktibista, kritiko, tagapagtanggol ng karapatang-pantao, tunay na lingkod- 
bayan at marami pa laban sa diktador, pasista, korap, pabaya at tutang rehimeng US- 
Duterte. Sa halip na tugunan ang ingay ng kumakalam na sikmura, pinili ng 
reaksyunaryong estado na patahimikin ang hanay ng nakikibakang mamamayan sa 
pamamagitan ng walang-awang pagpaslang at panunupil sa loob ng kanyang anim na 
taong pasista-teroristang paghahari. 


Dinadakila at pinagpupugayan ng mamamayan ng Timog Katagalugan ang mga 
mamamayang pinaslang ng rehimen sa rehiyon, gayundin ang mga nasawi sa 
karamdaman habang buong-pusong naglilingkod sa sambayanan. Bahagi ng pagdakila sa 
kanilang inialay na buhay at bilang pagsalubong sa ginintuang anibersaryo ng National 
Democratic Front of the Philippines ngayong Abril, inilalathala ng NDFP-Southern 
Tagalog at Kagawaran sa Edukasyon-Timog Katagalugan (KARED-TK) ang librong 
Daluyong ng Bayan: Mga Martir sa Hanay ng Nakikibakang Mamamayan sa Timog 
Katagalugan sa Panahon ng Pasistang Rehimeng US-Duterte. Magsisilbi rin itong isang 
simbolo ng paniningil ng mamamayan sa rehimeng US-Duterte. 


Bagama't hindi sapat ang aklat na ito upang ilahad ang kabuluhan ng kanilang buhay at 
pakikibaka, sinikap na panimulang tipunin ang mga pangalan at talambuhay ng 
mamamayang naging bahagi ng malawak na kilusang masa at nagsilbing boses upang 
ipanawagan ang katarungan, kalayaan, karapatan at kabuhayan ng mamamayang 
Pilipino laban sa tiraniya ng rehimeng US-Duterte. Bukas ang librong ito sa mga 
karagdagang impormasyon na maiaambag ng mga mambabasa. 


Nagwakas man ang termino ng mamamatay-taong si Rodrigo Duterte, hindi titigil ang 
paniningil ng taumbayan at paggigiit ng hustisya para sa pinaslang ng kanyang rehimen. 
Magpatuloy man ang kultura ng impyunidad sa ilalim ng mga anak ng diktador na sina 
Ferdinand Marcos, Jr. at Sara Duterte, higit na hihigpit ang pagkakaisa ng sambayanang 
nakikibaka upang pabagsakin ang kanilang magiging pasistang paghahari. 


Nakaukit na ang gintong puntod ng mga bayaning martir sa rehiyon at buong bansa sa 
puso at alaala ng lahat ng mamamayang kanilang pinaglingkuran. Magsisilbi silang 
inspirasyon upang patuloy na palakasin at padagundungin ang daluyong ng pagmartsa ng 
bayan tungo sa pagkakamit ng tunay na hustisyang panlipunan. 


National Democratic Front of the Philippines -- Southern Tagalog (NDFP-ST) 
Kagawaran sa Edukasyon -- Timog Katagalugan (KARED-TK) 
Abril 2023 

CALABARZON 


2016 Нипуо 23 


Binigyang-pugay ng mamamayan si Kasamang Dorris Cuario, ang dating 
pangkalahatang kalihim ng Karapatan-Southern Tagalog, na pumanaw noong madaling 
araw ng Hunyo 23 dahil sa sakit na leukemia. 


Higit isang dekada nang nakikipaglaban si Ka Dorris sa kanyang karamdaman. Sa kabila 
nito, iniambag niya ang kanyang natitirang lakas at panahon sa paglilingkod sa 
mamamayan. Patunay nito ang bumuhos na pakikiramay ng mga manggagawa, 
magsasaka, kababaihan, kabataan at iba pang mamamayan na kanyang natulungan at 
nakasama. 

Ayon за pahayag ng Komiteng Rehiyon ng Partido sa Timog Katagalugan (KRTK): Mas 
malala ang sakit ng lipunang Pilipino na nangangailangan ng kalunasan. Sa kamalayan ni Ka 
Dorris, napakaikli na ng kanyang buhay na mailalaan sa paglilingkod sa sambayanan. 


Ginawa niyang makabuluhan ang bawat sandali. Hindi niya sinayang ang bawat 
pagkakataong mayroon siya upang ipadama sa ating lahat ang kanyang pagmamahal at 
pagkalinga. Niyakap niya nang buong puso ang mga dusta at api. Matiyaga silang iminulat, 
inorganisa at sumama sa mga pagkilos nila upang ipaglaban ang hustisyang panlipunan.... 


Nakaukit na sa rebolusyonaryong kasaysayan ang dakilang ambag ni Kasamang Dorris 
Cuario kasama ang mga naunang martir at bayani ng rebolusyon at sambayanan. Ang 
pagdadalamhati ay ibaling sa ibayong rebolusyonaryong katapangan at kapasyahang 
patuloy na paglingkuran ang sambayanan. Gamitin nating inspirasyon ang kanyang buhay 
at tularan ang kanyang walang pag-iimbot na paglilingkod at pagmamahal sa rebolusyon at 
sambayanan. 


Salaysay ni Nag-aalimpuyong Alikabok: 


Kaliwa't-kanan ang mga welga sa mga pagawaan at sa mga bus lines gayundin sa mga 
unibersidad at pamantasan. Sa isang pagawaan sa Asia Textiles ko nakilala si Dorris 
Cuario. Marubdob siyang nakikibaka para sa karapatan sa paggawa at kami namang mga 
kabataang-estudyante ay nakikipagbigkis ng aming nagbabagang lakas sa mga batayang 
sektor. Lagi kaming laman ng mga kalsada, welga, rally, bus hopping, quick-response team 
(ОКТ), fact-finding mission (FFM) at exhumation. 


Si Kasamang Dorris 


Lumala pa ang kalagayan sa paglabag sa karapatang tao noong 2005-2006 nang 
makapagtala ang Karapatan ng isa kada araw na biktima ng EJK. Matapang itong 
kinaharap ng mga naiwan ni Eden at isa na rito si Dorris. 


Si Dorris, sa kabila ng kanyang karamdaman, ay magiting na humarap sa hamon at 
pamanang iniwan ni Eden. Bukod sa patuloy na pagbabanta ng estado at mga gawa- 
gawang kaso laban sa mga aktibista, lumubha rin ang kanyang leukemia kung kaya't may 
ilang taon rin siyang pinayuhang magpahinga. Subalit hindi mapigilan ang kanyang di 
nagmamaliw na kagustuhang maglingkod. Nagpahayag siyang nais niyang gumampan 
muli ng gawain. Nais niyang ilaan ang natitira niyang panahon para sa kanyang 
pinaglilingkuran. Inip na inip na siya at nais na niyang muling bumalik sa agos ng 
pakikibaka. Di niya alintana na maaaring muling lumubha ang kanyang karamdaman. 


Hindi mababanaag ang pangamba at sakit kay Dorris dahil siya'y mapagbiro, masayahin 
at laging handa sa mga kantyawan. At hindi siya umuurong sa harap ng mga kaaway. 

Hindi ko malilimutan ang tapang na ipinamalas ni Dorris за isang ОКТ па bangkay па 
pala ng kanyang asawa ang aming daratnan. Malayo pa lamang, tinatanaw na ni Dorris 
ang nakalabas na paa ng isang bangkay na may takip na kumot. Pinagmamasdan niyang 
mabuti, at ako naman, pinagmamasdan Ко si Dorris. 


Nangungusap ang kanyang mga mata at tila nangingilid ang mga luhang handang 
pumatak. Masama na ang kutob ko hanggang kinumpirma niya at ibinulong sa akin, 
“Asawa ko nga, pagkakita ko pa lang sa раа alam ko nang siya. Pinipigil niya ang mga luha, 
hindi niya pwedeng ipakita sa harap ng mga kaaway. Hinarap niya ang mga sundalo at 
pinangunahan ang QRT. Pagkatapos nito, sa loob ng dyip niya ibinuhos ang lahat, hindi na 
napigilan ang pagsabog ng kanyang damdamin. 


Muli kaming nagkasama ni Dorris nitong mga huling taon ng kanyang buhay sa muli 
niyang pagsabak sa gawain sa karapatang tao. Ang halos dalawang taon pa niyang 
iginugol ay punong-puno ng inspirasyon at aral para sa mga bagong aktibista at mga lider 
na sinasanay. Tumayo siyang mapagkalingang ina, ate, guro ng mga ito. Nagpakita siya ng 
tamang ehemplo at pinangunahan ang mga QRT, FFM at mga pagkilos. 


Hindi mapigilang agos si Dorris sa kanyang muling pagbalik sa pakikibaka. Hindi 
maitago ang tuwa sa kanyang mukha. Binabalewala niya ang pagod at ang pag-aalala ng 
mga kasama para sa kanyang kalusugan. Pabiro pa siyang nagagalit at sinasabing kalabaw 
lang ang tumatanda at nagkakasakit. Batid niyang lumala muli ang kanyang karamdaman 

at handa na niya itong harapin at tanggapin... ang kamatayan...masaya siyang 
mamamatay sa piling ng masang kanyang pinaglingkuran. Natupad ang kanyang hiling 
na makapaglingkod muli bago siya mamatay. 


Mga pambihirang tagpo 


Ang isa sa mga hindi makakalimutang mga pangyayari bago pumanaw si Dorris ay ang 
mga nakakatuwang tagpo sa gitna ng tahimik na nagbabadyang kalungkutan. Sa malapit 
na niyang pagpanaw ay nakuha pa niyang mag-utos habang nakaratay sa ospital. 
Gumagawa pa ng paraan ang mga kasama niya sa human rights (HR) upang maiuwi siya sa 
kanilang bahay mula sa ospital pero hindi na niya ito mahintay. Siya na mismo ang 
gumawa ng paraan at inutusan ang naiwang bantay na iuwi na siya. Kulang pa kasi ang 
pera noon pambayad sa ospital at nag-aayos pa ng ambulansya. Malupit talaga itong si 
Dorris, ika nga ng mga kasama sa HR, nakaratay na ay namumuno pa! 


Nakapagsulat pa siya sa kapirasong papel ng kanyang tila “last will and testament.” 
Simpleng-simple lamang para sa isang uring manggagawa na wala namang pagmamay- 
ari. Ang mga bagay na may halaga sa kanya ang mga nakabilin, ang kanyang aso, ibigay 
kay ganito, ang mga anak ng kanyang aso kapag nanganak na ay ibigay kay ganito, 
ganyan at kung kanino pa. Ang debit card ay ibigay sa kanyang apo. May mahigpit din 
siyang bilin na huwag na siyang tutubuhan (intubate) at ire-revive. Kapag dumating na ang 
panahon, bitawan na siya. Ayaw niyang maging pabigat at pagkagastusan pa nang malaki, 
sadya naman daw may sakit siyang nakamamatay. 


Hinarap ni Dorris ang kanyang kamatayan nang walang pagdadalawang-isip. Ika nga 
niya, aanhin ang isang buhay na walang karamdaman kung hindi naman ito nakalaan 
para sa mamamayan. hZ 

2016 Oktubre 19 
Trece Martires City Market Annex, Cavite 


Sina Pangulong Merly Valguna at Rodora Mallari ay mga lider ng Trece Martires City 
Market Annex Association, Inc sa Cavite. Karumal-dumal ang pagpaslang sa kanila sa 
kanilang itinayong protest center sa TMC Market Annex sa Cavite. 


Habang abala sa paghahanda sa pagharap sa nakaambang lockdown ng palengke, 
nilapitan ng lalaking nakahelmet ang mga manininda at bigla na lamang nagpaputok ng 
baril noong Oktubre 19, 2016, ganap na alas-10 ng gabi. 


Isinusulong ng mga manininda ng TMC Market Annex Association, Inc. sa pangunguna 
nina Valguna at Mallari ang pakikibaka laban sa pangangamkam ng lupa, demolisyon, 
dislokasyon at pribatisasyon ng palengke. 


Ayon kay Patnubay de Guia ng NDF-ST, “ipinakikita ng pagpatay sa mga lider-masang 
sina Valguna at Mallari ang nagpapatuloy na pampulitikang pamamaslang sa kabila ng 
pagkakaluklok sa bagong gobyernong Duterte. Layunin nitong pugutan ng ulo ang mga 
organisasyon at takutin ang mamamayan para pigilan ang pagsulong ng kanilang mga 
pakikibakang masa.” 222 

2017 Pebrero 25 
So. Long Beach, Brgy. San Lorenzo, San Andres, Quezon 


Pinaslang si Gilbert Bancat ng mga armadong goons ng Hacienda Uy sa So. Long Beach, 
Brgy. San Lorenzo, San Andres, Quezon noong Pebrero 25. Si Bancat ang pinakaunang 
biktima ng pampulitikang pamamaslang sa rehiyon sa ilalim ng bagong DSSP Kapayapaan 
ng AFP. 


Nahagip si Angel Carabot, isang magsasaka, ng balang tumama kay Bancat. Dinala si 
Carabot sa intensive care unit, ngunit kinalaunan ay namatay din dahil sa kanyang kritikal 
na kondisyon. 


Bago pa man ang insidente, nagkaroon na ng pagbabanta at pagmamanman sa buhay ni 
Bancat. Si Bancat ay aktibong lider-organisador at tagasuporta ng mga magniniyog sa 
Brgy. Camflora na nakipaglaban para sa 75-25 na hatian pabor sa mga magsasaka. Kalahok 
siya sa mga nakaraang dayalogo sa pagitan ng mga magsasaka at ng may-ari ng Hacienda 
Uy na si Dr. Vicente Uy, tungkol sa pagpapababa ng upa sa lupa at paggigiit na muling 
makapagtanim. Nagtagumpay ang kanilang kampanya at nakapaglabas sila ng apat na 
toneladang kopras (4 tons) sa hatiang 75-25 pabor за mga magsasaka. 2:2 

дилдов, дало, 


2017 Мауо 
So. Umagos, Brgy. Camflora, San Andres, Quezon 


Si Burgos Idaho ay kasapi ng progresibong organisasyon ng masang magsasaka а! 
kabilang sa namuno sa pakikibaka ng magsasaka at manggagawang-bukid para sa 
karapatan sa lupa за pastuhan ng isang panginoong maylupa sa lugar. Pinaslang si Idaho sa 
So. Umagos, Brgy. Camflora sa bayan ng San Andres. ЋЕ 

2017 Нипуо 3 
Brgy. Talibayog, Calatagan, Batangas 


Si Lito Casalla ay isang lider at kasapi ng Samahan ng Magbubukid sa Batangas 
(БАМВАТ), taga-Brgy. Talibayog, Calatagan, Batangas. Pinaslang siya ng mga tauhan ni 
Ramon Ang at militar. Dagdag ito sa patuloy na dumaraming kaso ng pandarahas sa mga 
magsasaka at mangingisda sa Calatagan na lumalaban sa pangangamkam ng lupa ng 
Asturias Mining Corporation na pagmamay-ari ng pamilyang Cojuangco at ni Ramon Ang. 


hE 

2017 Hulyo 11 
General Emilio Aguinaldo Medical Hospital, Cavite 


Si Dr. George R. Repique, Jr ang Provincial Health Officer ng Cavite at kasapi ng Health 
Alliance for Democracy. Aktibo siya sa pakikibaka para sa mas mahusay at abot-kayang 
serbisyong pangkalusugan para sa mamamayan. Pinaslang siya ng mga ahente ng 
reaksyunaryong gobyerno, kung saan binaril siya sa labas ng General Emilio Aguinaldo 
Medical Hospital. ЖЕ 

2017 Hulyo 30 
Brgy. Magisian, Lopez, Quezon 


Si Edgar Tambien ay isang empleyado ng munisipyo at caretaker ng sementeryo sa Brgy. 
Magisian, Lopez. Si Tambien ay kilalang alyado ng progresibong organisasyon ng mga 
magsasaka sa Lopez na nagsusulong ng kanilang interes sa lupa. Pinaslang siya ng kaaway 
noong Hulyo 30, 2017. h8 

2017 Setyembre 3 
Brgy. Talibayog, Calatagan, Batangas 


Si Ingracio Delos Reyes ang vice president ng Samahan ng Maliliit na Mangingisda at 
Magsasaka sa Calatagan (SMMMC), magsasaka at mangingisda na taga-Brgy. Baha, 
Calatagan, Batangas na pinaslang ng mga tauhan ni Ramon Ang ng Asturias Chemical 
Industries at mga militar. 2: 

2017 Setyembre 5 
Brgy. Talibayog, Calatagan, Batangas 


Si Almario Alcaraz ay isang magsasaka sa Brgy. Talibayog, Calatagan, Batangas na 
pinaslang ng mga tauhan ni Ramon Ang ng Asturias Chemical Industries at mga militar. 

2018 Marso 7 
Lopez, Quezon 


Noong Marso 7, bandang alas-8 ng gabi, pinagbabaril ng mga pinaghihinalaang 
myembro ng Armed Forces of the Philippines si Gng. Fe delos Santos, 63 taong gulang, sa 
Lopez, Quezon. Nagtamo siya ng anim na tama sa tiyan. Nadala pa sa ospital si delos Santos 
pero namatay din kinabukasan. 

Si Nanay Fe ay isang sibilyan. Ang tangi niyang kaugnayan за rebolusyonaryong 
kilusan ay ang pagiging ina ng isa sa mga kumander ng NPA ssa ilalim ng Apolonio 
Mendoza Command. Hindi lingid sa kaaway na ang anak ni Nanay Fe ay matagal nang 
kasapi ng NPA sa Quezon. Sa katunayan, marami nang isinampa ang estado na gawa- 
gawang kaso laban sa kanyang anak. 


Nitong huling linggo ng Pebrero, naglunsad ng tatlong matagumpay na taktikal na 
opensiba ang NPA sa Quezon. Ang una ay ang reyd sa Tumbaga Ranch sa San Francisco 
noong Pebrero 26, ang ikalawa ay ang ambus за trak ng sundalo sa General Luna noong 
Pebrero 27 at panghuli ay ang pang-iisnayp sa CAFGU detachment sa Lopez. 


Matapos ang mga ito ay nagsagawa ang kaaway ng malawakang operasyon para tugisin 
ang mga NPA. Pero hanggang ngayon ay bigo ang AFP na masumpungan ang mga nag- 
operasyong pulang Hukbo. 


Dahil dito, ang ginantihan ng pasistang kaaway ay ang ina ng isang kumander ng NPA. 


Ayon sa mga saksi, Marso 6 pa lamang ay may naobserbahan na silang mga lalaking 
naka-motor na pabalik-balik sa paligid ng bahay ni Nanay Fe. Kinabukasan ng gabi, bumili 
ng sigarilyo sa tindahan ni Nanay Fe ang isang lalaki. Pagkaabot niya ng binibiling 
sigarilyo ay binaril siya ng lalaki. 


Ang barbarikong pagpaslang kay Nanay Fe ang pinakahuling insidente na nagpapakita 
ng mersenaryong katangian ng AFP. Ito ng mukha ng Oplan Kapayapaan ng 
mapaghiganting rehimeng US-Duterte. 


Pinapatunayan nitong hindi mangingimi si Duterte sa kanyang bantang “idamay ang 
pamilya ng mga NPA at lahat ng lumalaban sa kanyang gubyerno.” hE 

2019 Abril 7 
Brgy. Cambuga, Mulanay, Quezon 


Si Kapitan Domingo Ruedas, mula sa Brgy. Cambuga, Mulanay, ay kilalang tagasuporta 
at alyado ng Anakpawis Partylist-Quezon Chapter at muli sanang tatakbo bilang kapitan 
ng nasabing barangay. Pinaslang siya sa loob ng kanyang pamamahay. Bukod dito, habang 
nakaburol si Ruedas ay nilooban ang bahay nito at ninakaw ang mahigit P20,000 cash na 
tulong ng mga nakiramay at tatlong cellphone ng kanyang mga anak. ЊЕ 

2019 Nobyembre 4: 
Brgy. Banay-banay, Cabuyao City, Laguna 


Mahaba at dakila ang buhay at pakikibaka ni Reynaldo “Ka Mazda” Malaborbor. 
Ipinanganak noong ika-3 ng Mayo, 1958 sa Calamba, Laguna, nagsimula 51 Ka Mazda за 
kanyang mahabang talambuhay ng pakikibaka bilang tagapangulo ng unyon ng 
manggagawa sa Robina sa Brgy. San Cristobal, Calamba, sa ilalim ng dilawang 
pederasyong TUPAS noong dekada '80. 

Bagaman nasa dilawang pederasyon, kabilang si Ка Mazda sa progresibong bloke ng 
mga manggagawa sa TUPAS. Sa huling mga taon ng diktadurang US-Marcos, nagpasya ang 
blokeng ito na humiwalay sa TUPAS upang itayo ang February Six Movement (FSM). 
Kinalaunan ay naging opisyales siya ng FSM. 


Kahit nanatiling dilawan ang oryentasyon ng FSM, itinaguyod ni Ka Mazda ang linyang 
pambansa-demokratiko kung kaya't nakatulong si Ka Mazda sa pagtatanim ng pambansa- 
demokratikong linya hanggang sa pagtransporma sa mga dilawang unyon ng FSM tungo 
sa tunay, militante at anti-imperyalistang unyonismo, tulad ng mga manggagawa sa Asia 
Textile Mills at Mark Electronics sa Calamba. 


Bago pa ito, isa si Ka Mazda sa mga tagapagtatag ng PAMANTIK, na dati ay isang anti- 
imperyalista at anti-pasistang alyansa ng manggagawa mula sa ibat ibang mga 
pederasyon at oryentasyon. 


Hindi alintana ni Ka Mazda ang dilawang oryentasyon ng mga unyong ginagalawan 
niya -- ayon na rin sa kanyang sariling karanasan, kinakailangan pa rin ang malawakang 
pagmumulat, pag-oorganisa at pagpapakilos ng mga manggagawa anupaman ang 
oryentasyon ng unyon. 


Labas sa pag-organisa ng mga manggagawa, inabot din ni Ka Mazda ang mga maralitang 
mamamayan sa komunidad ng kanyang sariling bayan. Nag-organisa siya upang sama- 
samang labanan ang anti-mamamayang proyekto sa mga tabing riles ng Cabuyao at ilang 
bayan sa probinsya ng Laguna. 


Gumampan din siya ng mapagpasyang papel sa pagsulong ng kilusang magsasaka. 
Kumilos si Ka Mazda sa mga komunidad ng mga magsasaka sa ika-apat na distrito ng 
Laguna. Dito niya naranasan ang matinding karahasan mula sa reaksyunaryong estado. 
Pinagbintangang mga Pulang mandirigma, kinulong siya kasama ng dalawa pang kasama 
sa Lumban, Laguna noong Oktubre 2010, at napalaya lamang noong Hunyo 2015. 


Sa limang taong pagkakapiit, hindi siya nagupo ng anumang kahinaan sa pagkilos. 
Dinala niya ito maging sa kanyang selda at nag-organisa ng mga preso upang mapakilos 
para sa kanilang mga karapatan at kagalingan sa loob ng kulungan. 


Nang lumaya sina Ka Mazda 2015, hindi rin siya tumigil sa paglaban. Bunga ng ilang 
dekadang pagkilos at nakamit na pagkakakilanlan maging sa mga pulitiko ng 
reaksyunaryong gobyerno, nakagampan siya sa pakikipag-alyansa sa mga ito hanggang sa 
kanyang mga huling sandali. 


Mapupulutan ng napakaraming aral ng mamamayan ang buhay ni Ka Mazda. Naging 
malikhain at pleksible siya sa pagkilos upang maabot at maorganisa ang pinakamarami. 
Ganap siyang naglingkod sa sambayanan at humanay sa mga proletaryadong yumakap sa 
pakikibaka ng iba pang uring inaapi't pinagsasamantahan. 

Tinuldukan ng mapaniil ngunit desperadong pasistang estado ang buhay ni Ка Mazda. 
Tatlong punglong duwag sa kanyang ulo, leeg at mata mula sa mga berdugo ang kumitil sa 
buhay niya. 


Subalit, kahit tinuldukan ng tatlong punglong duwag ang kanyang buhay, dito naman 
nagsimula ang kanyang buhay na walang-hanggan. Kasama niya ngayon sina Diosdado 
Fortuna, Verleen Trinidad, si Florencio Romano at iba pa sa dambana ng mga dakilang 
martir ng kilusang paggawa ng Timog Katagalugan. 


Hindi iisa si Ka Mazda sa kanyang layunin. Ang mga desperadong pasistang hakbang ng 
rehimeng US-Duterte na nagtutulak mismo sa lahatang-panig na paglaban, paglakas ng 
kilusang paggawa, at sa ultimong pagpapabagsak nito. 


Sa hindi-kalayuan at sa patuloy na pagsulong ng demokratikong rebolusyon ng bayan, 
mararating ng nakikibakang mamamayang Pilipino ang sosyalistang lipunang hinangad 
din ni Ka Mazda. ЊЕ 

2020 Hunyo 18 
Brgy. Longos, Kalayaan, Laguna 


Si Kapitan Froilan “Kawing” Reyes ang punong barangay ng San Antonio at presidente 
ng Asosasyon ng mga Kapitan ng Barangay sa bayan ng Kalayaan, Laguna. Patraydor 
siyang pinaslang noong ika-18 ng Hunyo 2020, dakong ala-una ng hapon, habang 
nagmamaneho ng kanyang sasakyan pauwi galing sa pulong na ginanap sa munisipyo ng 
Kalayaan, Laguna. Ang pagpaslang kay Kapitan Reyes ay panibagong dagdag sa 

humahabang listahan ng mga karumal-dumal na krimen ng 1st Infantry Battalion laban 
sa mamamayan ng Laguna. 


Batay sa mga nakasaksi ng karumal-dumal na krimen, solong nakasakay si Kapitan 
Reyes sa kanyang kotse nang buntutan at sunud-sunod na pinaputukan siya ng dalawang 
suspek sakay ng isang motorsiklo sa may kahabaan ng kalsada sa Brgy Longos, Kalayaan 
Laguna. Dahil sa tindi ng mga tinamong tama ng baril sa iba't ibang parte ng katawan, 
namatay si Kapitan habang ginagamot sa Pagsanjan Medical Center. Nakatakas naman 
ang mga salarin papuntang Lumban, Laguna. 


Siya ay 48 taong gulang at may dalawang anak, huwarang lingkod bayang may 
mahusay na rekord sa pagiging punong barangay ng San Antonio sa buong panahon ng 
kanyang panunungkulan. Para sa kanyang nasasakupan, naulila sila ng isang 
mapagmahal at mapagmalasakit na tunay na lingkod bayan. Wala siyang tigil at 
kapagurang naghahatid ng tulong sa kanyang mga nasasakupan na nakararanas ng labis 
na kahirapan at paghihikahos dahil sa ipinatutupad na lockdown ng gobyernong Duterte 
sa pagharap sa Covid-19 pandemic. 


Bukod dito, aktibo rin si Kapitan Froilan Reyes sa pagtatanggol sa karapatang pantao ng 
mamamayan lagpas pa sa kanyang nasasakupan. Sa matiyaga niyang pagsisikap at 
matapang na paghahabol ang humantong sa matagumpay na pagpapalaya sa dalawang 
inosenteng magsasakang inaresto ng 1st IB noong Pebrero 5, 2020. Ang dalawang 
magsasaka ay nangunguha lamang ng uway nang iligal na arestuhin ng militar at 
inakusahang mga miyembro ng NPA Laguna. 


Ang pangyayaring ito ang nagsilbing huling mitsa sa buhay ni Kapitan Reyes upang 
paslangin siya ng mga berdugong 1st IB. Bago pa ito, ilang ulit na siyang pinag-initan ng 
militar dahil sa kanyang konsistenteng pakikiisa sa kahilingan ng mga magsasaka sa lugar 
at matapang na pagtutol sa militarisasyon sa kanilang barangay kahit sa mahabang 
panahon ng pamamahinga sa larangan ng pulitika. Nananalaytay sa dugo ni Kapitan 
Reyes ang magiting na kasaysayan ng mga Lagunenseng tulad ni Teodoro Asedillo sa 
paglaban sa lahat ng tipo ng pagsasamantala't pang-aapi. 22 

2020 Nobyembre 14 
Brgy. Sta. Мапа, Catanauan, Quezon 


Si Armando “Ka Mando" Buisan, 60 anyos, ay konsehal ng Brgy. Magsaysay, General 
Luna at tagapangulo ng Coco Levy Fund Ibalik sa Amin (CLAIM) sa naturang bayan. 
Tatlumpung taon siyang nakikibaka para sa karapatan nilang magniniyog, kabilang ang 
pagbawi sa pondong coco levy, pagpapataas ng presyo ng kopra at ayuda sa panahon ng 
pandemya at bagyo. 


Estilong tokhang na pinatay siya ng mga elemento ng 201st Brigade sa Brgy. Sta. Maria, 
Catanauan, Quezon noong Nobyembre 14, 2020. Naganap ang pamamaslang matapos 
mabigo ang 201st Brigade sa atake nito sa AMC-NPA Quezon. Dahil natalo sa labanan, 
ibinaling ng mga pasista ang kanilang galit sa mamamayan. Bago ang krimen, ilang beses 
na ipinatawag sa kampo si Buisan at sapilitang pinapasuko ng AFP bilang kasapi ng NPA. 
Dati na siyang iprinisenta ng SOLCOM na pekeng rebel returnee kasama ang iba pang 
magniniyog na tinakot ng AFP. hZ 

2020 Disyembre 17 
So. Malalim, Brgy. San Jose, Baras, Rizal 


Pahayag ni Patnubay de Guia, tagapagsalita ng National Democratic Front - Southern 
Tagalog (NDF-ST]): 


Mga sibilyan at hindi NPA ang pinaslang ng mga militar at pulis sa Baras, Rizal! 


Salungat sa pinalalabas na kwento ng militar at pulis sa masmidya, isang masaker at 
hindi engkwentro ang nangyaring pagpaslang sa tinaguriang Baras 5 ng mga tropa ng 2nd 
Infantry Divison ng Philippine Army at PNP Region IV-A sa isang Mango Farm sa So. 
Malalim, Barangay San Jose, Baras, Rizal. 

Nagkukumahog ngayon ang mga mersenaryo 
at pasistang tropa ng rehimeng US-Duterte sa 
pag-iimbento ng mga idadahilan upang 
pagtakpan ang nagawa nilang karumal- 
dumal na krimen sa pagmasaker sa limang (5) 
sibilyan na nasa isang pribadong Mango Farm 
sa So. Malalim, Barangay San Jose, Baras, Rizal 
noong madaling araw ng Disyembre 17, 2020. 
Nauna nang ipinahayag ng pamunuan ng 2nd 
Infantry Division ng Philippine Army (2nd 
IDPA) at Philippines National Police Region 
4A (PNP Region IV-A) na matataas na opisyal 
ng NPA Southern Tagalog ang kanilang 
nasagupa at napatay habang diumano'y 
isinisilbi ang warrant of arrest sa isang 
nagngangalang Antonio Cule na diumano'y 
mataas na opisyal ng NPA sa rehiyon. 


Mabilis ding nalantad ang hinabing 
kwentong ito ng militar at pulis matapos mapatunayan na caretaker at nagtatrabaho sa 
farm sina Carlito Zonio, magpinsang Jonathan at Niho Alberga, Vilma Salabao at Wesley 
Obmerga. May kidney failure at tuberculosis sa buto si Wesley habang isang cancer patient 
at dumaranas ng matinding arthritis si Vilma. 


Batay sa mga napaulat sa mga pahayagan at nakalap naming impormasyon, si Carlito 
Zonio ay tatlong taon nang nagtatrabaho bilang head security at caretaker ng Farm at ang 
magpinsang Jonathan at Мћо Alberga ay mga security guard dito. Samakatuwid, walang 
nadakip o napatay na Antonio Cule sa mga pinaslang nilang sibilyan sa Mango Farm. 
Gamit ng mga security guard ang mga iprinisintang armas na diumano ay sa NPA at ang 
iba pang diumanong ebidensya ay mga tanim na ebidensya ng PNP at 80th IB ng 
Philippine Army. 


Walang kagatol-gatol na nagsisinungaling si dating heneral Eduardo Айо ng DILG sa 
paglulubid ng kwento na kabilang sa sparrow unit ang limang mga “napatay” sa Baras, 
Rizal upang palabasing “lehitimo” ang ginawang operasyon at pagpaslang sa mga biktima. 


Ginawa ni Айо ang pantantiskong istoryang ito isang araw matapos banggitin ni Marco 
Valbuena ng Public Infromation Bureau ng CPP na may pangangailangan na magbuo ang 
CPP ng mga yunit partisano para parusahan ang mga may malalaking kasalanan sa bayan. 
Hindi pa man nagmamateryalisa at kinukunsidera pa lamang ng CPP ang pagtugon sa 
popular na kahilingang ito ng iba't ibang seksyon ng mamamayan ay nanginginig na sa 
takot ang mga berdugong pasista at anti-komunistang nasa NTF-ELCAC, AFP at PNP tulad 
ni Айо at Lorraine Badoy. 


Page 31 


Lalo nang hindi paniniwalaan ng 
taumbayan ang mga garapal na 
kasinungalingan na hinahabi ni General Ano 
sa publiko para bigyan katwiran ang masaker. 
Paanong magiging operatiba ng sparrow unit 
sina Vilma at Wesley na halos hirap nang 
makakilos dahil sa malubha nilang 
karamdaman? Paano paniniwalaan ang 
deklarasyon ng isang berdugo at 
mamamatay-tao na utak sa likod ng mga 
extra-judicial killing, pagdukot at pagkawala 
ng maraming aktibista kabilang sina Jonas 
Burgos, Sherlyn Cadapan at Karen Егарейо sa 
panahong nanunungkulan siya bilang hepe 
ng ISAFP? Si Айо din ang protektor at padrino 
ng berdugong si Gen. Jovito Palparan. 


Saksi ang maraming sibilyan na nakatira sa 
malapit sa Farm na kilala nila at 
ginagarantiyahan nilang mabubuting tao ang 5 sibilyang pinaslang ng pinagsanib na 
pwersa ng 2nd IDPA at PNP Region IVA. Partikular, madalas nilang nakakausap at 
nakakasalamuha si Vilma Salabao. Ayon sa mga naging pahayag ng mga residente sa 
paligid ng Farm, wala silang nakitang armas o palatandaan man lamang na kabilang sa 
NPA si Vilma at mga kasamahan nitong nagtatrabaho sa Farm. 


Mariing kinokondena ng NDFP-Southern Tagalog ang ginawang masaker ng 2nd IDPA 
at PNP Region IVA sa mga inosenteng sibilyan na walang kinalaman sa nagaganap na 
panloob na armadong tunggalian o gyera sibil sa bansa. Ang pagpaslang ng mga armadong 
pwersa ng rehimeng Duterte sa limang sibilyan ay lansakang paglabag sa alintuntunin sa 
internasyunal na makataong batas at iba pang batas ng digma alinsunod sa United Nations 
Geneva Convention of 1949 at ang sumunod na Protocols 1 and 2 of 1977. Sa partikular, 
tahasang nilabag ng AFP at PNP ang probisyon sa Article 3 ng Protocol 2 na nagbibigay ng 
proteksyon sa mga biktima ng armadong tunggalian na walang katangiang internasyunal 
subalit isang armadong tunggalian na nangyayari sa loob ng mga hangganan ng iisang 
bansa. Nilalayon ng Protocol 2 na masaklaw ng mga internasyunal na makataong batas 
maging ang mga digmaang sibil o internal na armadong tunggalian. Nakasaad sa Common 
Article 3 ng Protocol 2 ang sumusunod: 


a. Persons taking no active part in hostilities should be treated humanely (including military 
persons who have ceased to be active as a result of sickness, injury o detention). 


b. Humanitarian principles should apply regardless of the identity of the combatants; 


c. The wounded and sick shall be collected and cared for 

Tahasang nilabag din ng pasistang 
rehimeng US-Duterte ang Comprehensive 
Agreement on the Respect of Human 
Rights and International Humanitarian 
Law (CARHRIHL) na nilagdaan ng dating 
Pangulong Joseph Esrtada ng GRP at 
Manuel Romero ng NDFP noong 1988 
resulta ng usapang pangkapayapaan sa 
pagitan ng GRP at NDFP. Alinsunod sa 
CARHRIHL: 


Civilians or those taking no active part in the 
hostilities are protected from desecration of 
the remains of those who have died in the 
course ој the armed conflict ... and breach of 
duty to tender immediately such remains to 
their families or to give them decent burial. 


Napakalupit para sa pamilya ng mga 
naulila na pati sila'y parusahan at 
padaanin sa hirap sa pagkuha ng mga labi 
ng kanilang mahal sa buhay. Ayon sa 
pamilya ng mga pinaslang na sibilyan, 
halos padaanin sila sa butas ng karayom 
bago makuha ang mga labi ng kanilang mahal sa buhay. "Patay nang lahat ay pilit pang 
ipinagkakait sa kanila na makuha ang mga labi ng kanilang mahal sa buhay, dagdag pa 
nila. 


Nilalabag ng AFP at PNP maging ang mga karapatan at kinagawiang tradisyon ng mga 
PIlipino na magluksa ng tahimik at pribado sa panahon ng burol ng kanilang mahal за 
buhay. Ang tradisyon at karapatan ng pamilya na maidaan sa simbahan ang labi ng 
kanilang mga mahal sa buhay para alayan ng misa at mabasbasan ng pari at maihatid ng 
maayos sa huling hantungan upang mapagkalooban ng marangal na libing. 


Halos isang buwang ibininbin at ipinagkait sa pamilya at kaanak ang labi ni Vilma 
Salabao. Naging patakaran na ng AFP at PNP sa panahon ng pasistang paghahari ni 
Duterte ang pag-hostage o sadyang pagbinbin sa mga labi ng kanilang mga nagiging 
biktima ng karumal-dumal na krimen. Tulad ito sa nangyari kay Ka Ermin Bellen na 
kanilang pinaslang sa Antipolo, Rizal noong Disyembre 2019, sa Kalayaan 4 ng Laguna 
noong Agosto 2020, sa kaso ng mag-asawang NDFP Consultants na sina Eugenia 
Magpantay at Agaton Topacio sa Angono Rizal, sa apat na kasamang magkakasunod na 
napaslang sa Mansalay, Socorro at Bulalacao sa Mindoro Oriental at ang pinakahuling 
dalawang kasamang napaslang sa Aguas, Rizal, Mindoro Occidental. 

Sadyang ginagawa ng mga pasistang tropa ni 
Duterte ang pagbibinbin sa mga labi para linisin 
at pagtakpan ang anumang ebidensya na 
magpapatunay na isang summary execution at 
masaker ang nangyari at hindi ang gasgas na 
dahilan ng PNP at AFP na "nanlaban" ang mga 
biktima kaya napatay habang isinisilbi ang 
diumano'y warrants of arrest. Sila'y mga walang 
budhi para pagmalupitan maging ang kapamilya 
ng kanilang mga napapatay na mga kasapi ng 
NPA at mamamayang hindi sangkot sa 
nagaganap na armadong tunggalian sa bansa. 


Katarungan ang panawagan ng pamilya ng 5 
biktima ng masaker sa Baras, Rizal at sa lahat ng 
mga iba pang naging biktima ng mga karumal- 
dumal na krimen, kultura ng karahasan at 
impyunidad ng AFP at PNP ng pasistang 
rehimeng US-Duterte. Kinasusuklaman nila ang gubyernong Duterte na siyang dahilan 
kung bakit lalong naging halang ang mga bituka at trigger happy kung pumatay ang mga 
kagawad ng pulis at militar sa mga kaawa-awang mga sibilyan. Isinisi din nila sa 
gubyernong Duterte ang labis na kahirapan at pang-aapi na kanilang nararanasan dahil sa 
mga anti-mamamayan at pro-imperyalistang mga patakaran ni Duterte. Dahil dito, 
patuloy na lumalakas at lumalawak ang panawagan ng taumbayan para ibagsak ang 
tiwali, inutil, traydor, tiraniko at teroristang rehimeng Duterte. 


Sa kabilang banda, titiyakin ng 
rebolusyonaryong kilusan sa rehiyon na 
mapananagot ang lahat ng mga may kinalaman 
sa naganap na masaker sa Baras, Rizal at sa iba 
pang mga krimen at paglabag sa karapatang 
pantao ng AFP at PNP laban sa mga 
mamamayan sa rehiyon. Sa abot ng makakaya, 
titiyakin ng rebolusyonaryong kilusan sa 
rehiyon na maipagkakaloob sa pamilya at mga 
kaanak ang hinihingi nilang rebolusyonaryong 
hustisya para sa kanilang mga mahal sa buhay 
na naging biktima ng karahasan at terorismo ng 
pasistang rehimeng US-Duterte. ЊЕ 

2021 Pebrero 5 
Mabitac, Laguna 


Si Rommy Torres ay isang lider-magsasaka mula sa Bulacan. Natagpuan siyang patay at 
nakasilid sa isang plastic drum sa Mabitac, Laguna noong Pebrero 5. Kasapi siya ng 
Sandigan ng Magsasaka sa San Mateo na mahigpit na lumalaban sa pangangamkam ng 
lupa ng Royal Moluccan Realty Holdings na pag-aari ng mga Villar sa Norzagaray, 
Bulacan. АЕ 

2021 Marso 7 
Dasmariñas, Cavite 
“Bloody Sunday” 


Alas singko y medya nang umaga ng Marso 7, 2021, nireyd ng mga pulis ang opisina ng 
Workers' Assistance Center (WAC) sa Dasmariñas, Cavite. Tinipon ng mga pasista ang 
tatlong aktibista at inihiwalay si Emmanuel Asuncion, lider ng Bagong Alyansang 
Makabayan (BAYAN)-Cavite bago pinatay. 

Paano ba natin tinitimbang ang buhay ng isang rebolusyonaryo? Карапз ba ito ng 
pagtimbang natin sa buhay ng isang reaksyunaryo at mamamatay-tao? O ng mga kaparis 
nila? Madali ba natin itong makakalimutan? Tulad ba ito ng karaniwan? Sa ganitong diwa, 
paano ba natin titimbangin ang buhay ng isang tagapamandila ng pambansa- 
demokratikong pagbabago at tagapagtanggol ng karapatang pantao tulad ni Ka Manny 
Asuncion? 


Sabi ni Mao, isang dakilang gurong komunista, ang buhay ng isang rebolusyonaryo o ng 
kahit na sinong lumalaban para sa katarungan at naglilingkod sa interes ng sambayanan 
ay kasingbigat ng Bundok Tai sa Tsina. Isang buhay na kahit kailan, hindi masusukat ng 
kahit na anong teknolohiya ni matitimbang ng sinumang intelihenteng propesyunal. 
Samantala, ang buhay naman ng mga reaksyunaryo at mapagsamantala ay kasing-gaan 
ng isang hibla ng balahibo. 


Ganito natin binibigyang diin ang buhay ng bayani -- ang buhay na tulad ng ipinakita 
ni Emmanuel “Ka Manny” Asuncion simula nang mamulat sa di-makataong kondisyon sa 
pagawaan at ang pagkakait sa kanya at kapwa manggagawa ng hanapbuhay matapos 
iligal na tanggalin sa Enlin Steel Corporation. Hindi matatawaran ang panahong iginugol 
ni Ka Manny bilang lider-manggagawa sa Cavite simula noong taong 1997 bilang kasapi 
ng Solidarity of Cavite Workers (SCW) na kalaunan ay pinamunuan niya bilang 
pangkalahatang kalihim. Hindi nagtagal, buong pusong niyakap ni Ka Manny ang papel 
ng uring manggagawa para sa pagsusulong ng pambansa-demokratikong pakikibaka at 
naging pangkalahatang kalihim ng Bagong Alyansang Makabayan-Cavite mula 2003 
hanggang sa kanyang kamatayan. 


Kilalang-kilala si Ka Manny bilang mahusay na lider-aktibista. Taglay niya ang mga 
katangian ng isang rebolusyonaryo. Mahusay na guro, mahusay na organisador at 
mahusay na kampanyador. Kinilala siya ng mga kapwa aktibista bilang mapagkalinga, 
maalalahanin, at masayahing kasama. Magaling ding historyador si Ka Маппу, at 
kapupulutan mo ng aral dahil sa kanyang kakaibang talas sa pulitika. 


Walang araw na hindi nagsakripisyo si Ka Manny. Lagi't lagi niyang pinipili ang 
masang manggagawa at magsasaka hanggang sa mga komunidad ng mga maralita sa 
lalawigan. Maraming oportunidad ang sana'y sinamantala ni Ka Manny dahil sa kanyang 
abilidad sa teknolohiya at mga makina. Pero mas pinili niyang paglingkuran ang aping 
mamamayan. Tunay na siya'y hindi pangkaraniwan -- tunay na isang bayaning dapat 
pamarisan ng aktibista, kapwa manggagawa, magsasaka at mga kabataan. Tunay na 
rebolusyonaryo. 


Siyam na lider-aktibista mula sa Cavite, Rizal, Batangas at Laguna ang pinaslang sa 
ilalim ng COPLAN ASVAL at sa direksyon ng berdugong NTF-ELCAC at ng pasistang 
rehimeng Duterte. Walang kapatawaran ang krimen ni Duterte sa mamamayan. 
Makatwiran ang pagpapatuloy ng mga progresibo at makabayang pwersa upang 
panagutin ang mga elemento ng berdugong PNP na pumaslang kay Ka Manny at sa iba 
pang biktima ng Bloody Sunday. 

а." BAYAN- ANTE. 


ви - 


Binibigyang pagkilala а! mataas na pagpupugay ang makabuluhan at dakilang buhay ni 
Emmanuel “Ka Manny” Asuncion na buong puso niyang iniambag para sa pagsusulong ng 
pambansa-demokratikong pakikibaka hindi lamang ng kaparis niyang manggagawa, 
kundi ng lahat ng sektor. Ang kanyang kasikhayan at galing na ipinamalas sa 
parlamentaryong pakikibaka ay katangi-tangi. Tiyak, maraming mamamayan ang 
magpapatuloy ng naiwan niyang laban para sa tunay na reporma sa lupa, nakabubuhay 
na sahod, edukasyon at karapatan. 


Hindi masasayang ang mga pagsisikap ng mga martir ng Bloody Sunday. Higit pa rito, 
gagawin ang lahat upang makamit ang rebolusyonaryong hustisya na ipinagkakait ng 
kasalukuyang sistemang panlipunan. 2:2 


Page 38 


2021 Marso 7 
Brgy. Calayo, Nasugbu, Batangas 
“Bloody Sunday” 


Sina Ariel at Chai Evangelista ay mag-asawang kasapi ng Ugnayan ng Mamamayan 
Laban sa Pagwawasak ng Kalikasan at Kalupaan (UMALPAS KA), isang organisasyon na 
tumututol sa mga mapanirang eco-tourism project sa Batangas. 

Si Chai Lemita - Evangelista, bilang anak ng mga magsasaka, mula sa pagkabata ay 
nagisnan na ang laban ng mga magsasaka sa 8,650 ektarya na Hacienda Looc sa Nasugbu 
Batangas. Nang siya ay nag-aral ng kolehiyo sa Cavite State University sa Indang, Cavite, 
nakilala siya bilang lider ng ANAKBAYAN (Cavite na nagtampok ng laban ng mga 
kabataan para sa karapatan at edukasyon. 


Kasama si Chai at ang mga kapatid nito sa mga kabataan noon na humiga sa lubak na 
kalsada upang pigilin ang buldoser na sapilitang magpapalayas sa mga magsasaka. Kasama 
rin siya sa mga nag-oorganisa ng Relief Operations sa bayan ng Nasugbu sa panahon ng 
pandemya. 


Pangunahin namang hanapbuhay ni Ka Ariel Evangelista ang pagtatanim ng saging. 
Siya ay kilala ring organisador sa mga magsasaka at mangingisda sa kanilang bayan sa 
Nasugbu laban sa pagpapalayas sa mga mangingisda sa barangay Calayo at mga karatig 
barangay kasama ang kanyang kabiyak na si Chai. 


Matagal nang ni-redtag ang mag-asawang Ariel at Chai sa kanilang lugar at pinasusuko 
ng mga militar subalit sila'y nanindigan na lumaban para sa mga magsasaka at 
sambayanang Pilipino. 


Marso 7, 2021 ay kabilang ang mag-asawang Ariel at Chai sa siyam na pinatay sa 
CALABARZON na tinaguriang Bloody Sunday Massacre sa Timog Katagalugan. Bandang 
alas-kwatro ng madaling araw, pinasok ng mga armadong elemento ng Criminal 
Investigation and Detection Group (CIDG) Regional Force Unit 4A, Regional Mobile Force 
Battalion (RMFB) 4A at Nasugbu Municipal Police Station (MPS) ang kubo nila sa tabing- 
dagat ng Brgy. Calayo, Nasugbu, Batangas. Pinaslang ang mag-asawa habang nakatakas 
ang kanilang 10 taong gulang na anak. [4:4 


Page 40 


2021 Marso 7 
Kasiglahan Village, Rodriguez, Rizal 
“Bloody Sunday” 


Si Melvin "Greg" Amistoso Dasigao ay nakatira sa Kasiglahan Village, Rodriguez. Nireyd 
ng 40 pulis at sundalo ng CIDG, Special Action Force at 202nd Brigade ng Philippine Army 
ang tahanan niya. Pinalabas ang kanyang kinakasama at dalawang anak at saka siya 
pinatay. 


Sa parehong komunidad, pinatay rin ng mga naturang elemento si Mark "Makmak" 
Licoros Bacasno. Kasapi sila ng San Isidro Kasiglahan, Kapatiran at Damayan para sa 
Kabuhayan, Katarungan at Kapayapaan (SIKKAD-K3) na matagumpay na umokupa sa 
abandonadong pabahay ng estado sa lugar. Kabilang sila sa siyam na aktibistang pinatay 
noong Marso 7, 2021 na tinawag na Bloody Sunday. L44 

2021 Marso 7 
So. Mina, Brgy. Sta. Ines, Rodriguez, Rizal 
“Bloody Sunday” 


Sina Puroy at Randy “Pulong” Pineda Dela Cruz, mga katutubong Dumagat, ay mula sa 
So. Mina, Brgy. Sta. Ines, Rodriguez. Aktibo sila, kasama ang kanilang mga kababaryo, sa 
paglaban sa proyektong Kaliwa Dam. Kabilang sila sa siyam na aktibistang pinatay noong 
Marso 7, 2021 na tinawag na Bloody Sunday. 22 

2021 Marso 7 
Brgy. Puray, Rodriguez 
“Bloody Sunday” 


Sina Abner at Edward Mendoza ay mga magsasaka na isinailalim na sa sapilitang 
pagpapasuko sa lugar at pinagpanggap na mga kasapi ng NPA bago pinatay. Binaril sila sa 
Brgy. Puray, Rodriguez. Kabilang sila sa siyam na aktibistang pinatay noong Marso 7, 2021 
na tinawag na Bloody Sunday. 22 

(Pang. Dandy Miguel, sa isang 
panayam ng Rappler habang nasa 
kasagsagan ng kanyang pag-alalay sa 
mga biktima ng Bloody Sunday sa CHR) 


Dandy 


2021 Marso 28 
ASIA 1, Brgy. Canlubang, Calamba, Laguna 


Noong Marso 28, 2021, tinambangan at pinagbabaril hanggang mapatay si Dandy 
Miguel, 35 taong gulang, ng mga operatiba sa paniktik ng AFP sa ASIA 1, Brgy. Canlubang, 
Calamba. Si Miguel ang bise presidente ng Pagkakaisa ng mga Manggagawa sa Timog 
Katagalugan (PAMANTIK)-KMU at pangulo ng unyon na Lakas ng Nagkakaisang 


Manggagawa sa Fuji Electric Philippines. 

Sariwa pa ang tumilamsik na dugo за katawan ng siyam na aktibistang minasaker ng 
pinagsanib na operasyon ng mga berdugong NTF-ELCAC, PNP-CIDG sa pangunguna ng 
SOLCOM at PNP-CALABARZON sa tinaguriang Bloody Sunday nang patraydor na 
patayin si Dandy Miguel noong Marso 28, 2021 pasado alas-otso ng gabi sa madilin na 
bahagi ng kalsada sa Asia-1 Main Road, Brgy. Canlubang, Calamba City habang pauwi 
galing sa pinagtatrabahuhang pagawaan sa loob ng Carmelray Economic Zone. Tinapos 
ang kanyang natatanging buhay ng walong tama ng punglo mula sa baril ng mga berdugo 
na tumagos sa iba't ibang bahagi ng kanyang katawan. 


Nagpupuyos sa galit at paghihimagsik ang buong hanay ng mga manggagawa hindi 
lamang sa mga kasaping unyon ng PAMANTIK-KMU kundi ng buong kilusang 
manggagawa sa Timog Katagalugan dahil sa ginawang karumal-dumal na pagpaslang sa 
isang pinagpipitagan at huwarang lider-manggagawa. 


Ang pagpaslang kay Miguel ay 
kulminasyon ng serye ng mga pag-atake 
ng NTF-ELCAC, SOLCOM at PNP- 
Calabarzon sa kilusang paggawa sa TK. 
Matatandaang una nang ni-redtag si 
Miguel at ang PAMANTIK ni Gen. Antonio 
Parlade ng NTF-ELCAC at SOLCOM noon 
pang 2019 at inakusahang recruiter at legal 
front ng CPP-NPA. Noong nakaraang taon 
din, nagkampo at inagaw ng isang yunit ng 
202nd Brigade-PA sa ilalim ng 2nd ID ang 
workers' center sa Barangay Hall ng Pulo sa 
Cabuyao. Ito ay pinangangasiwaan ng 
PAMANTIK mula sa proyektong ipinatayo 
ng Anakpawis Partylist noong 2005. 


Kasabay ng brutal na pagpatay kay Dandy 
Miguel, ginastusan pa ng mga militar ang 
paglalagay ng mga kabaong sa Boy Scout 
Circle, Quezon City at sa Edsa Guadalupe Bridge sa Makati City na hayagang nire-redtag at 
binabantaan ang mga aktibista at lider-manggagawa sa gagawin nilang panunugis а! 
pagpatay. 


Walang ibang layunin ang pagpatay kay Dandy Miguel kundi ang lumikha ng 
matinding takot sa hanay ng manggagawa at sa kanyang organisasyong kinaaniban lalo 
na at sukdulan na ang kahirapang dinaranas ng mga manggagawa sa ilalim ng palpak na 
pamamalakad ng korap, pasista at kriminal na si Duterte. 


Isang huwarang lider-manggagawa si Dandy Miguel na inihandog ang mahabang 
panahon at buhay para sa pagsusulong ng mga kagalingan at interes ng kanyang uring 

pinaglilingkuran. Bilang pangulo ng unyong Lakas ng Nagkakaisang Manggagawa ng Fuji 
Electric Phils - Olalia KMU (LNMFEP-OLALIA-KMU), matagumpay niyang pinamunuan at 
pinangunahan ang katatapos nilang Collective Bargaining Agreement (CBA) na 
naipagtagumpay sa gitna ng ipinatutupad na lockdown dahil sa pandemya. 


Ipinamalas din ni Miguel ang walang pag-iimbot na paggampan sa iba't ibang tipo ng 
gawain, di-matatawarang mapanlabang diwa at walang kapagurang pagkilos para sa 
kagalingan at interes ng mga manggagawa hindi lamang sa kanyang unyong 
kinabibilangan. Pinangunahan niya ang pagsusulong ng kampanya ng manggagawa para 
sa pagkakamit ng makabuluhang dagdag-sahod, ng kampanya para sa regularisasyon at 
laban sa kontraktwalisasyon, at kampanya laban sa mga ipinatutupad na neoliberal na 
patakarang mapaminsala sa kabuhayan ng masang manggagawa at mamamayan. 


Katangi-tangi rin ang dedikasyon at katapangan sa harap ng tumitinding pasismo ng 
estado at napabilang sa pinakamabilis at pinakamaagang nagboluntir na maging paralegal 
sa pag-aasikaso sa mga bangkay ng mga biktima ng “Bloody Sunday.” Partikular niyang 
pinangunahan ang pag-aasikaso sa mag-asawang Lemita-Evangelista. Batid din ni Miguel 
ang panganib sa kanyang buhay ngunit nakatanim sa kanyang diwa ang walang pag- 
limbot na pagsusulong ng pambansa-demokratikong pakikibaka para palayain hindi 
lamang ang sariling uri kundi ang mas malawak na masang api at pnagsasamantalahan. 
Niyakap niya ito bilang isang misyon para sa inang bayan hanggang sa kanyang huling 
hininga. [h4 

2021 Нипуо 
Brgy. San Antonio, Kalayaan, Laguna 


Salaysay ni Justin Umali (malayang salin): 
Pag-alaala kay Ka Eddie 


Una kitang nakita sa Chinese Embassy. Tatlong araw na tayong nagmamartsa nang 
wala halos pahinga, pero iyon ka, nasa kamay ang mikropono at nasa puso ang apoy, 
iniaanunsyo sa mundo na ang mga magsasaka ng Timog Katagalugan ay hindi kailanman 

aatras за anumang laban. Tinawanan Ко ang kakaiba mong enerhiya noon: lahat ay pagod 
na mula sa init, pero nakinig ako sa bawat salitang sinabi mo. 


Una akong nakipag-usap sa iyo sa harap ng Philippine Coconut Authority sa Quezon 
City. Dumagsa ang mga magsasaka mula sa iba't ibang bahagi ng rehiyon upang 
magprotesta laban sa Rice Tariffication Law. Tinanong kita tungkol sa kalagayan ng mga 
magsasaka ng palay sa Laguna at ikaw, nang hindi man lamang tumitingin sa anumang 
talaan, ay ipinaliwanag nang detalyado ang bawat gastos at bawat paghihirap na 
kinaharap nila sa bawat panahon ng paghahasik. “Umaani sila ng utang sa halip na palay,” 
sabi mo sa akin. 


Inimbitahan mo ako na sumama sa iyo sa pakikipagdayalogo mo sa Department of 
Agriculture. Umupo ako at pinanood kung paano mo hiniling sa DA na tingnan ang 
bumabagsak na mga presyo sa Pangil, Laguna. Anumang pasensya na meron ka kapag 
kasama ako ay napalitan ng isang uri ng makatwirang galit sa paggigiit mo na ang mga 
magsasaka ay nangangailangan ng mga subsidyo at hindi mga utang. 


Nasa Mindoro tayo at nagboluntir para sa isang peace and mercy mission nang makita 
kitang nagtatalakay sa isang lokal doon tungkol sa imperyalismo at kung paano 
naaapektuhan ang mga magsasaka sa buong bansa ng dayuhang dominasyon. Ngumiti 
ako nang makita ko kung gaano ka kasigla at kung gaano ka naging ahitado, at kung gaano 
napuspos ang kausap mo noon sa mga sinasabi mo. Pero alam ko na iyon ka talaga, laging 
sabik na magturo sa masa. 


Kasama kitang umupo sa mga pulong ng rehiyon kung saan kami nakinig sa iyong mga 
kwento at karanasan. Mas madalas kaysa hindi na tayo'y nagkakahiwalay, pero madalang 
na magkaroon ng malumbay na pagkakataon kapag nariyan ka. Natatawa ako sa mga biro 
mong hindi nakakatawa, at humahanga ako sa linaw ng iyong pag-iisip at talas ng iyong 
pagsusuri. 


Una tayong nagtrabaho nang magkasama sa pagsisikap na ireorganisa ang mga 
magsasaka sa Hasyenda Yulo. Sinubukang idemolis ng mga armadong goons na inupahan 
ng Ayala Land at ng pamilya Yulo ang kanilang komunidad at magtayo ng isang 
subdibisyon matapos ang daantaong agrikultural na pagpapaunlad dito. Sumasailalim ka 
noon sa dialysis, pero nangako ka, sa lahat ng tapang na kaya mong tipunin, na darating 
ang araw kung saan tatapak ka sa isang Hasyenda Yulo na pinagmamay-arian ng mga 
magsasaka na nagbungkal at nagtrabaho sa lupain. 


Ang huling pagkakataon na nakita kita ay sa isang pulong para sa Hasyenda Yulo. 
Nangangalumata ka noon at pagod na mula sa dialysis, at huli ka nang dumating sa 
tanghali kung kailan halos lahat kami ay nagsimula na noong umaga. Halos hindi ka 
makapanatiling gising, pero sa tuwing iminumungkahi namin na magpahinga ka, ginigiit 
mo na manatili sa pulong. "Kailangan nating tapusin ang pulong na По, lagi mong giit. 

Tangan Ко, at sa palagi, ang hindi nagkukulang na paghanga ko para sayo. Walang 
makakatumbas sa kung paano mo ibinigay ang iyong sarili para sa masa -- at ang iyong 
kapasyahang isakripisyo ang lahat. Naging matatag ka, minsan hanggang sa punto ng 
katigasan na ng ulo. 


Tinaglay mo ang kahulugan ng isang organisador at ng isang tagapaglingkod ng 
sambayanan. Ibinigay mo ang mga dekada ng iyong buhay sa paglilingkod sa iba, kahit pa 
kailanganing unahin ito kaysa iyong pamilya. Alam kong dinala mo ang bigat na iyon sa 
buong buhay mo, at lagi mong iniisip na may higit na nararapat para sa kanila. Kung 
nandito ka ngayon, nais kong sabihin sa iyo na ok lang yan, na naniintindihan nila at 
mahal ka nila. 


Naroon ako nang ilibing ka namin sa tabi ng iyong ama sa Barangay San Antonio, 
Kalayaan, Laguna [matapos igupo ang iyong katawan ng sakit]. Nakita ko kung paanong 
ang masang minahal mo nang buong puso ay dumating at niyakap ka sa iyong mga huling 
sandali. Inikot namin ang paanan ng Sierra Madre, at totoong ang pagkawala mo ay 
simbigat niyon. 


Ang kaya ko na lang ay hangaring makita ka muli, Ka Eddie Billones. Ang kaya ko na 
lang ay ipakita sa iyo ang nagampanan namin at ang tagumpay ng ating mga pakikibaka. 
Higit sa lahat, ang kaya ko na lang ay ang ipakilala ka sa libu-libong mamamayan na ang 
mga buhay ay iyong nasagi, at па ang mga diwa ay napasiklab ng iyong diwa. ЖЕ 

2016 Setyembre 20 
Yulo King Ranch, Coron, Palawan 


Si Arnel Figueroa ay isang magsasaka sa Yulo King Ranch (YKR). Brutal siyang 
pinaslang ng mga miyembro ng blue guards ng Bureau of Animal Industry (BAI) ng 
Department of Agriculture. 


Mapayapang nagsasaka sina Figueroa sa YKR noong Setyembre 20 nang biglang 
dumating ang apat na gwardiya ng BAI, dalawang istap ng Forest Management Bureau at 
apat na sundalong Philippine Marines at pinatigil ang mga magsasaka. Nang makiusap si 
Figueroa sa isang istap ng FMB ay walang habas siyang binaril ng isang Dan Nelson Mayo, 
isang gwardiya ng BAI na nagresulta sa kanyang kagyat na pagkamatay. Binaril din ng isa 
pang gwardiya ng BAI na si Ronald Paguntalan si Levy Embanisido na seryoso namang 
nasugatan. 


Ayon kay Antonio “Ka Tonying” Flores, pangkalahatang kalihim ng Kilusang 
Magbubukid ng Pilipinas, “ang mga magsasakang naggigiit ng kanilang karapatan sa 
pagbubungkal ng lupa ay alinman sa pinapatay, inaaresto at ikinukulong, o nagiging target 
ng iba't ibang anyo ng pang-aabuso tulad ng mga magsasakang pinaslang kamakailan sa 
Nueva Ecija, Isabela at North Cotabato.” h8 

2017 Hunyo 20 
Brgy. Monteclaro, San Jose, Occidental Mindoro 


Si Ronnie Magbitang Panado ay mula sa uring magsasaka, 41 taong gulang, may asawa 
at tatlong anak. Ang kanyang pamilya ay nanggaling sa Brgy. Limlim, Rizal at kabilang sa 
mga nakibaka laban sa pastuhan ng malupit na panginoong maylupang Campano- 
Guevarra noong dekada 1980. Ang malakas na pakikibakang masa ng mga magsasaka sa 
Limlim ay tinapatan ng karahasan ng paramilitar na Alsa Masa at Matasadem at mga 
goons ni Guevarra. Pinaslang ang ilang lider-magsasakang kalahok sa inilunsad na 
pakikibakang masa sa lugar, sinunog ang mga kabahayan at hayop ng mga magsasaka. 
Resulta nito, organisadong lumikas ang halos buong komunidad patungo sa mga bayan ng 
San Jose, Occidental Mindoro at Mansalay, Oriental Mindoro. 


Ang mga pangyayaring ito ang higit na pumukaw sa damdamin at diwang palaban ni 
Ronnie at ng kanyang mga kababaryo. Nakipagkaisa sila sa iba pang kapwa magsasaka at 
katutubong Mangyang biktima ng pang-aapi at pandarahas ng mga РМГ за pastuhan. 
Sumama sila sa mga pagkilos at pakikibaka para palayasin at bawiin ang mga lupaing 
sinaklaw ng pangangamkam ng mga PML at ipinundar nila ang produktibong mga 
palayan sa lugar na hanggang ngayon ay pinakikinabangan ng mamamayan doon. 
Ginamit ni Ronnie ang praktikal na kaalaman niya sa pagtuturo sa mga katutubong 
Mangyan ng paraan at teknika ng pagsasaka. 


Namatay siya sa sakit at pinagdududahang natetano nitong Hunyo 20, 2017. 22 

2017 Setyembre 15 
Brgy. Benli, Bulalacao, Oriental Mindoro 


Si Erning Aykid ay isa sa matibay na lider ng kilusang masa ng mga katutubo. 


Mula sa Hanunuo-Mangyan, si Erning ay lumaki sa isang pamayanan kung saan naging 
tradisyon na ang pagtatayo ng samahan. Mula pa noong 1980s sa pangunguna ng kanyang 
ama, ang kanilang pamayanan na So. Silad, Brgy Benli, Bulalacao ay naging pilot area ng 
Farmers Assistance Board, isang NGO na nagtuturo ng sustenableng pagsasaka kasabay ng 
pagpapalakas ng kooperasyon sa hanay ng mga magsasaka. Pana-panahon silang 
nadadalaw ng dating Executive Director ng nasabing institusyon sa katauhan ni G. Roy 
Mondejar. Sa tulong ng institusyong ito, naitayo ang komunal na proyektong palayan na 
kumpleto ng sistemang patubig sa lupang inokupa nila mula sa pastuhan ng PML па si 
Sanggalang sa So. Kitum-a ng nasabing barangay. 


Ang proyektong pangkabuhayan, pangkalusugan at pang-edukasyon na sinimulan ng 
FAB ay ipinagpatuloy ng IDEAS, isang NGO na sumuporta sa mga pamayanan ng 
katutubo. Sa panahong ito, nasa hustong gulang na si Erning. Dito na rin siya tumanggap 
ng mga pagsasanay at pag-aaral sa pamumuno at pamamahala ng samahan. 

Isang malakas na bagyo at baha ang sumira за komunal na sakahan ng samahan за 
Kitum-a. Gayunpaman, ang magandang karanasan nila sa okupasyon sa Kitum-a at 
pamamahala ng komunal na sakahan ang naging inspirasyon nila para tugunan ang 
kanilang kahirapan sa pamamagitan ng sama-samang pagkilos. 


Taong 1991 nagsimulang okupahin ng samahan ang Syongot at Pagila-gila na nasa 
tabing-ilog ng Caguray. Hinabol ito ng King Ranch dahil saklaw diumano ito ng kanilang 
pastuhan. Kung tutuusin bahagi na ito ng riverbank at saklaw ng public land. Ipinagkait 
ang lupa sa mga katutubo ng PML па si Fredo Ocampo па co-owner- manager ng nasabing 
rantso at upang biguin ang okupasyon, inihabla nito si Erning sa korte sa gawa-gawang 
kaso na pagnanakaw ng baka sa pastuhan. Tumagal nang mahigit limang taon ang kaso at 
sa proseso naibenta ang ilang malalaking hayop ng pamilya bilang gastusin sa pagharap sa 
litigasyon. Naipanalo ng mga magsasaka ang kaso nang ipawalang bisa nila ang salaysay 
ng saksi ng PML na nakita niya sa liwanag ng buwan ang akto ng pagnanakaw ni Erning. 
Nilakad ng mga magsasaka ang sertipiksyon mula sa PAGASA na walang buwan ang 
panahong sinabi ng pastuhan na nawala ang mga hayop nila, bagay na naging batayan 
upang mapawalang-sala si Erning. 


Taong 2006 pinangunahan niya ang samahan sa paglunsad ng petisyon-dayalogo sa 
DENR na kanselahin na ang Pasture Lease Agreement ng mga pastuhan sa kahabaan ng 
erya ng Ilog Caguray at Ilog Tumalo. Nabahala ang mga РМГ sa pagkilos na ito. Kaya 
lalong uminit ang pagtingin ng estado kay Erning. 


2009 nang naganap ang isang negosasyon sa pagitan ng PML na si Fredo Ocampo ng 
King Ranch at ang mga magsasaka. Sa panahong iyon naitayo na ang AMATS (Arawatan 
ng Magsasaka sa Tinawagan, Syongot-Pagila-gila), isang samahan ng mga katutubo at 
magsasakang okupante hindi na lamang sa Syongot Pagila-gila kundi kasama na ang 
okupante sa pastuhan ng Tinawagan na noong panahong iyon ay pinasok ng bagong 
pastuhan ni Gerry Espinosa. Naging matagumpay ang nasabing dayalogo at naitakda ang 
hangganan sa pagitan ng pastuhan at ng mga okupante. 


Sa panahong ito nagsilbing tagapayo si Erning ng samahan ng AMATS habang nagsilbi 
din siyang pangalawang pangulo ng pang-islang pederasyon ng mga katutubong 
Mangyan na Hagibbat. 


Taong 2016, sa panahong naglilingkod siya bilang kagawad ng Sangguniang Barangay 
ng Benli, inihapag ni Erning ang tatlong resolusyon na naisabatas bilang ordinansa ng 
barangay. Isa dito ang ordinansang naglatag ng kontrol at limitasyon kung kailan lamang 
maaaring pahintulutan ang pagkuha ng aggregates o pagkwari sa Ilog Caguray na saklaw 
ng Benli. Malinaw sa mga magsasaka at katutubo na matitibag ang kanilang mga lupain at 
sakahan kapag pinahintulutan ang komersyal па pagkwari ng Ilog Caguray kaya mariin 
nila nitong tinutulan. Ikinampanya nila ang petisyon laban sa pagkwari ng Ilog Caguray 
na dinala nila hanggang sa opisina nang noo'y Kalihim ng DENR na si Sec Gina Lopez. 
Ikinagalit ito ng mayor ng Bulalacao, na may planong buksan ang pagkwari ng Caguray 

River па dumadaan sa Brgy Benli. Naging popular ang suporta ng taumbaryo kay Erning 
at kinumbinsi nilang tumakbo ito bilang kapitan sa darating na eleksyong pambarangay. 
Hindi natupad ang pangarap na ito ng kanyang mga kababaryo dahil tinapos na ng bala ng 
mga pasista ang kanyang buhay. 


Ang matapang na tindig ni Ka Erning sa mga isyung kinaharap ng mga katutubo at ang 
progresibong tindig dito ay naglagay sa kanya sa unahan sa laban ng mga katutubo para sa 
lupaing ninuno at mga karapatan. Naging kakabit ng pagtaas ng kanyang prestihiyo bilang 
mahusay na lider ang pag-init sa mata ng naghaharing-uri lalo ng mga PML at 
burukratang naghahangad ng lupaing ninuo at dambungin ang likas na yaman dito. 
Lumundo ang pagngingitngit ng naghaharing-uri kay Erning sa pagpaslang sa kanya. 


Subalit hindi mapatatahimik ng punglong kumitil sa kanyang buhay ang paglaban ng 
mga katutubo para sa kanilang lupang ninuno at karapatan sa pagpapasya-sa-sarili. Sa 
pagtindi ng krisis ng MKMP na lipunan, maraming Ka Erning pa ang lilitaw mula sa 
kanilang hanay. 2:2 

2017 Setyembre 15 
Brgy. Benli, Bulalacao, Oriental Mindoro 


Si Aylan ay isang kabataang intelektwal mula sa Hanunuo-Mangyan. Nakapagtapos 
siya ng high school at may panahong naglingkod bilang Barangay Secretary. 


Habang nagseserbisyo sa kanyang barangay, naging bahagi ng kanyang gawain ang 
humarap sa maraming kaso, reklamo at mga problema ng kanyang mga kababaryo. 
Hanggang sa umabot ang kanyang pagnanais na makatulong sa kapwa sa paghanap ng 
solusyon sa mga problemang ito sa pamamagitan ng kilusang masa. 


Naging mahigpit na katuwang siya ni Erning sa pagharap sa mga isyu sa barangay. 
Sinuportahan niya ang mga panukalang ordinansa ni Erning. Sinamahan niya si Erning sa 
mga lakad nito. Hanggang sa magkasama silang sinapit ang wala-sa-panahong 
pagkamatay sa punglo ng mga pasista. ЊЕ 

2018 
Mindoro 


Si Victorino “Sir Jun” Estrella, humigit-kumulang nasa 35 taong gulang, ay binata, taga- 
Brgy. Limlim, Rizal, Occidental Mindoro. Siya ay isang makabayang guro. 


Bata pa si Sir Jun noong dumaan ang kanilang lugar sa matinding karahasan at 
kahirapan dahil sa militarisasyon at kahirapan. Nang siya ay lumaki, pinili niyang 
magturo sa mga katutubong Buhid sa Alternative Learning School (ALS) ng Plan 
International na noong huli ay pinondohan na ng lokal na gubyerno ng San Jose. 

Nagpapalipat-lipat siya за mga malalayong sityo ng barangay para makapagturo за mga 
katutubong Mangyan. Lagi niyang kinasasabikan ang pakikipagtalakayan at pag-aaral. 
Sumasama siya sa mga kampanyang pag-aaral, at gumagampan siya ng kanyang 
tungkuling magturo-hinggil sa lipunang Pilipino at pagpapalaya ng mga aping 
mamamayan. Tuwing walang pasok sa kanyang iskul, nagboboluntaryo siyang tumulong 
sa progresibong paaralan. Sinasama niya ang kanyang mga kapwa guro at kaibigan sa mga 
progresibong pag-aaral para mamulat. Ito ang dahilan kung bakit pinag-initan siya ng 
militar. 


Noong 2018, habang nakasakay sa motorsiklo at papunta na sa kanyang sityong 
pinagtuturuan kasama ang isang pinsan, dinukot sila at hindi na muling nakita. ЖЕ 

2018 Setyembre 
So. Kulasisi, Brgy. Batong Buhay, Sablayan, Occidental Mindoro 


Si Chairman Pangon Danio, isang katutubong Alangan, higit 50 ang edad, ay lider ng 
samahan ng mga katutubo sa kanilang baryo sa Kulasisi. Isang magkakaingin at 
gumagawa ng handikrap tulad ng mga bilao at duyan na yari sa uway si Pangon. 


Kabaligtaran ng pagiging masayahin ni Pangon sa kanyang mga nakakasalumuha, 
malaki ang kanyang galit sa kaaway. Matatag ang kanyang tindig sa pagtutol at paglaban 
sa mina. Nang matuklasan ng kaaway na isa siyang lider-katutubo, binaril siya nang apat 
na beses gamit ang M16 ng mga lalaking naka-bonnet sa Sablayan. 2:2 

2019 Marso 1 
Brgy. Tiguisan, Bansud, Oriental Mindoro 


Si Rustom Simbulan ay taga-Brgy. Rosacara, Bansud, ngunit nakatira sa Brgy. Lisap, 
Bongabong. Nagmula siya sa uring magsasaka, may asawa at mga anak. 


Bata pa siya nang magsimulang gumampan ng mga gawain sa kanilang baryo. Taong 
1990 nang nagpasya siyang buong-panahong kumilos sa kilusang magsasaka. Lumahok 
siya sa mga pakikibakang masa at tumulong sa mga Buhid sa pagpapaunlad ng kanilang 
kabuhayan sa mga dating pastuhan na kinumpiska at libreng ipinamahagi ng kilusang 
magsasaka. Madalas din siyang nangunguna sa paglutas sa mga tunggalian at sigalot sa 
barangay kaugnay sa lupa. 


Noong 2019, dinakip siya sa isang tsekpoynt sa Brgy. Tiguisan, Bansud at saka 
pinaslang. Е 

@meng Kahelo 


2019 
Barahan, Sta. Cruz, Occidental Mindoro 


Si Omeng Kahelo, higit-kumulang 50 anyos, ay isang lider-anakpawis sa malawak па 
patag na palayan sa Barahan, Sta. Cruz, Occidental Mindoro. Pangulo rin siya ng isang 
asosasyon ng mga drayber ng tricycle. 


Isa siya sa naging benepisyaryo ng paglalansag ng pastuhan na saklaw ng Ramirez 
estate noong 1997. Biktima siya ng ekstrahudisyal na pamamaslang sa ilalim ng rehimeng 
US-Duterte kung saan ikinawing ang pagpatay sa kanya sa iba pang mga krimen sa lugar. 


hE 

"Aga 


So. Kambingan, Brgy. San Agustin, Sablayan, Occidental Mindoro 


Si Aga ay isang katutubong Alangan na mahigpit na tumututol sa mina. Tampok dito 
ang binubuksang minahan na Intex (binubutas na kalsada galing Pag-asa papuntang 
Naujan, Victoria). Isa rin siyang lider ng simbahang Katoliko. 


Walang-kaluluwang binalingan at pinaslang si Aga ng pasistang sundalo bilang ganti 
nito matapos mabira ng NPA. 22 

Toayet Yasay 


Elvita, Sablayan, Occidental Mindoro Mindoro 


Si Boyet Yasay ay isang lider-magsasakang mahigpit na tumututol sa mina. Naging 
kapitan siya ng Elvita, Sablayan noong 1997-2002. Bilang isang mahusay na lingkod- 
bayan na kumakatawan sa interes ng kanyang nasasakupan, naging mainit ang mata sa 
kanya ng mga sundalo. Dahil dito, pinaslang siya ng mga berdugong militar at pinalabas 
na aksidente. 2:2 

2019 Нипуо 29 
So. Cambiswer, Poblacion, Calintaan, Occidental Mindoro 


Si Frentes Gutierrez ay taga-Calintaan, Occidental Mindoro, mula sa uring magsasaka, 
may asawa at mga anak. Pinaslang siya ng mga militar matapos maganap ang isang 
labanan sa pagitan ng AFP at NPA malapit sa lupang kinatitirikan ng kanyang bahay. 
Pinalabas siyang kasapi ng NPA at tinaniman ng baril. ЊЕ 

2020 Enero 26 
Brgy. Happy Valley, Socorro, Oriental Mindoro 


Si Mark Ederson V. delos Santos, 21 taong gulang, ay taga-Brgy. Happy Valley, Socorro, 
mula sa uring magsasaka, binata at gumampan ng mga gawain sa lokalidad. Isa siyang 
mabuting anak ng bayan na pinagkaitan ng marahas na estado ng kinabukasan. Siya ay 
kabataang kaswalti ng madugong kontra-rebolusyonaryong gera ng rehimeng US-Duterte 
sa ilalim ng JCP Kapanatagan at National Task Force to End Local Communist Armed 
Conflict. Dagdag itong krimen na sisingilin ng rebolusyonaryong mamamayan sa pasista 
at berdugong rehimeng Duterte. 


Sinapit niya ang pamamaslang sa estilong Tokhang. Tulad ng SOP ng PNP sa brutal na 
gera kontra-droga, tinatakan ng 203rd Brigade at PNP-MIMAROPA ang biktima nito na 
kasapi ng NPA at pinalalabas na nanlaban' sa mga engkwentro. 

По ang modus sa kaso ni delos Santos na pinaslang noong Enero 31 за Brgy. Happy 
Valley, Socorro, Oriental Mindoro sa labanang naganap sa pagitan ng pinagsamang tropa 
ng 76th IB at PNP-MIMAROPA at yunit ng NPA na kumikilos sa lugar. Nang makuha ang 
katawan ni delos Santos ay tinamnan ito ng baril ng AFP-PNP at pinagmukhang kaswalti 
ng Pulang hukbo sa naganap na labanan. 


Walang konsensya ang AFP-PNP na pagkatapos pumatay ay nilalapastangan pa ang 
labi ng mga biktima sa pamamagitan ng paggamit sa mga ito sa itim na propaganda. 
Niyuyurakan nila ang karapatan at dignidad ng tao at nagdadagdag ng pasakit sa naiwang 
pamilya. 2:2 

2020 Agosto 4 
Mindoro 


Salaysay ni Robyn Magalit Rodriguez, PhD, ina ni Amado (malayang salin): 


Siya ang bagong ninunong umugit ng isang panibagong landas at paraan ng 
pamumuhay. Siya ang matagumpay na kwentong ating ipagbubunyi. Siya ang sagisag ng 
sangkatauhan. Maging pag-ibig. Ibigin. Maging Amado. 


Page 67 


Ipinanganak si Amado Khaya Сап ага Rodriguez за Oakland, California sa Amerika 
noong ika-8 ng Mayo 1998. Ilang kontinente pa ang kailangang tawirin para maging 
posible ang pagsilang niya sa ating mundo. Si David Edward Canham, anak nina James 
Crawford at Amy Canham ay isang dayo mula sa South Africa sa United States kung saan 
ang mga ninuno ay nanggaling sa Transkei, ng Eastern Cape ng South Africa. Nagmula 
siya sa lahi ng mamamayang Mpondo Xhosa. Si Robyn Magalit Rodriguez naman ay 
ipinanganak at lumaki sa San Francisco Bay Area. Ang kanyang mga magulang na sina 
Ruben Agbulos Rodriguez at Daisy Magalit Rodriguez ay kapwa mga dayo galing sa 
Pilipinas kung saan mauugat ang mga ninuno sa mga probinsya ng Aklan, Capiz, Ilocos 
Norte at Pangasinan. 


Sa simula pa lang, may katigasan na ang ulo ni Amado. Isang Taurus sa lahat ng aspeto. 
Dumaan sa mahigit 30 oras ang dinanas na hirap ng kanyang ina (na pinabilis ng isang 
dosis ng Pitocin!) para siya ay maisilang. 


Napakamasayahin at makulit na bata ni Amado. Yaong mga nakakaalala ng kanyang 
kabataan ay hindi lamang siya maalala sa kanyang nakahahawang pagtawa kundi pati 
ang kanyang kakulitan. Bago pa man matutong maglakad, itutulak niya ang kanyang 
sarili sakay ng kanyang walker at ibabangga sa mga cabinet sa kusina. Kinailangan pa 
naming isaayos (childproof) at lagyan ng proteksyon ang lahat dahil natutunan niyang 
buksan ang mga ito at pagtatanggalin ang lahat ng laman--at muli, lahat ito ay bago pa siya 
natutong maglakad nang nagsasarili. Ang kanyang pagiging pilyo at mapagbiro ay patuloy 
niyang madadala at magiging bahagi na ng kanyang personalidad. 


Tulad ng maraming bata, napakahilig ni Amado sa mga superhero. Noong tatlong taong 
gulang siya, habang naninirahan sa South Africa (makalipas ang ilang panahon ng 
paninirahan sa Pilipinas), paborito niya si Batman. Ginagamit niya ang anumang bagay 
para itali sa leeg at gawing kapa. Kalaunan, magiging paborito naman niya ang Power 
Rangers. Katunayan, ang kanyang mga flying kick sa ibabaw ng aming mga upuan sa 
aming tahanan sa Union City, CA ang naghudyat para pag-aralin siya ng martial arts 
noong apat na taong gulang pa lamang siya. Magiging mahusay siya rito at makukuha ang 
kanyang black belt sa edad na 11. 


Gayunman, sa isang yugto ng kanyang buhay, huminto na si Amado sa pagpapanggap 
bilang isang superhero at nagsimulang isabuhay ang sa tingin niya'y gawain ng isang 
superhero. Sa pre-school, inorganisa niya ang kanyang mga kaibigan at hinikayat silang 
lumaban sa mga nambu-bully sa kanila sa palaruan, sinabihan niya ang mga ito na 
"Sabihin nyo sa kanila, 'itigil nyo yan! Ayaw ko ng ganyan!" Hindi magtatagal, noong siya'y 
nasa Kinder na, bilang pagpapakita ng suporta sa isang kaibigang Indian na na-bully, 
nagsuot siya ng kurta na bigay ng mga kaibigan ng kanyang ina galing India para sa 
kanyang school picture. Kakainin niya rin ang maanghang na biryani na dala naman ng 
inang Pakistani ng kanyang kaibigan sa panahon ng Ramadan dahil ito ang pagkain ng 
pamilya ng kanyang kaibigan. Marahil ito ang naging simula ng kanyang pagiging labis na 

magana sa pagkain. Habang nagbibinata, nagugulat kapwa ang kanyang mga kaibigan at 
kapamilya sa dami ng pagkaing kayang kainin ni Amado sa isang upuan lamang. Kaya 
niya itong ubusin! At kaya niyang kainin kahit anong pagkain na hindi kinakain ng iba 
tulad ng lengua, taba sa isang di masyadong lutong ribeye steak, babaganoush, at marami 
pang iba. Ang pagkain ang laging nagiging paraan ng pag-ugnay niya sa mga tao at kultura 
sa buong mundo. Pero kung saan niya inilalagay ang lahat ng pagkaing ito ang 
ipinagtataka ng marami. Nanatili siyang payat buong buhay niya. 


Noong grade two si Amado, lumipat siya sa New Jersey. Katunayan, tumira siya sa isang 
kalyeng ipinangalan sa isang lokal na aktibistang lumalaban sa rasismo na si Vicki White 
(kilala rin bilang South 7th Avenue). Hindi lamang niya ipagpapatuloy ang kanyang 
pagsasanay sa martial arts, kundi mahihilig rin sa soccer. Kalaunan ay magiging isa si 
Amado sa mga susing manlalaro ng Highland Park Hawks, isang soccer team na binubuo 
pangunahin ng mga migrante at/o mga lalaking may kulay. Kaiba ang Hawks sa iba pang 
mga soccer team sa bayan at sa paligid ng Central Jersey. 


Batid nila kung paano nagaganap ang di pagkakapantay-pantay ng mga lahi at 
ekonomya sa soccer field. Madalas silang tinutuya ng kanilang mga kalaban at ng 
magulang ng mga ito. Sa panahon ng eleksyong 2008, 10-taong gulang pa lamang, 
naglunsad si Amado at kanyang mga kaibigan ng kampanyang "Pagbabago para sa 
Pagbabago" na nanawagan sa kanilang komunidad na tipunin ang kanilang barya (loose 
change) bilang pagsuporta kay Barack Obama. 


Bilang isang manlalaro, halimaw si Amado! Pinakamahusay siya sa mid-field sa kaliwa. 
Tuwang-tuwa ang lahat na panoorin siyang maglaro. Napakahusay niya. Hinamon niya 

ang pinakamalalaking manlalaro sa kalabang team at makapangyarihan ang kanyang 
kaliwang paa. Kung gaano siya kagaling bilang indibidwal, alam niya rin paano maging 
isang mahusay na team member. Bilang isang midfielder, iyon ang kanyang tungkulin. 
Pero, kapag may bumubukang oportunidad tinatawid niya ang kabilang bahagi ng field 
para sumipa ng goal shot. Siyempre, lahat ng kanyang puntos ay ipagdiriwang nang 
masaya. Siya ang tipo ng manlalarong ginagawang maganda at kaiga-igayang panuorin 
ang soccer. 


Matapos ang mayor na pagbabago sa buhay, bumalik si Amado sa San Francisco Bay 
Area sa panahon ng middle school at sa edad na 13 para manirahan sa kanyang lupang 
sinilangan, ang Oakland. Para mabigyan ng mas maraming suportang akademiko dahil si 
Amado ay na-diagnose ng moderately severe hearing loss (halos kawalan ng pandinig) sa 
parehong tenga sa edad na pito (nakadepende siya sa hearing aid buong buhay niya), 
kinailangan ni Amado na magkomyut patungo sa eskwelahan sa San Ramon, kung saan 
nakatira ang kanyang mga lolo at lola sa ina. 


Marahil sa araw-araw na pagbyahe sa pagitan ng Oakland at San Ramon natamo ni 
Amado ang pag-aaral na magiging pinaka-makabuluhan sa huling bahagi ng kanyang 
buhay. Ang malinaw na di pagkakapantay-pantay sa pagitan ng mga syudad at kalapit 
bayan na nakita niya sa mga byaheng ito ang isang bagay na kanyang pag-iisipan at 
huhulma sa kanyang pakikipag-ugnayan at karanasan sa eskwelahan. 


Kahit na inilalarawan siya bilang mapagtanong na bata na mahilig mag-aral noong 
elementary, naging kimi siya sa panahong nag-aaral sa California High School, kung saan 
malaking bahagi ay binubuo ng mga puti at mayayamang estudyante. Ang kanyang 
pagiging isang estudyanteng biracial Black na naninirahan sa Oakland ang naglayo sa 
kanya sa mga kapwa estudyante. Nakahanap siya ng bagong motibasyon sa eskwelahan 
sa pamamagitan ng koneksyon sa ilang gurong Black at pinagtuunan ng pansin ang 
pagrereaktiba sa Black Student Union sa pagsilang ng Black Lives Matter bilang tugon sa 
ginawang pagpaslang kay Trayvon Martin noong 2012. Pagkagradweyt, magpapatuloy 
ang paglahok niya sa Movement for Black Lives. 


Malambing at mapagmahal na tao si Amado. Ang pisikal na ugnayan ang lenggwahe ng 
pagmamahal niya sa kanyang pamilya at mga kaibigan. Ang paglilingkod (service) ay isa 
ring mahalagang lenggwahe ng pagmamahal para sa kanya, laluna sa mga komunidad na 
kinabibilangan niya at yaong mga nakaugnay sa kanyang aktibismo. Hindi 
nakapagtatakang laging makitang niyayakap niya ang kanyang mga magulang, lolo at lola 
o sinumang parte ng kanyang pinalaking pamilya maging ang kanyang mga kaibigan. 
Madalas siyang humilig palapit sa tao, para mas marinig ang sinasabi, at pangunahin para 
ipakita ang kanyang pagkalinga. Ikinatutuwa ng matatandang kamag-anak na naglalaan 
si Amado ng panahon para sa kanila at matamang nakikinig sa kanilang mga kwento. 
Ikinagagalak nilang hindi siya nagmamadaling makipaglaro sa iba pang kapwa bata sa 
pamilya kundi gusto niyang higit na makipag-ugnayan sa kanila. Kahit na lumaking nag- 

iisang anak за malaking bahagi ng kanyang buhay, noong high school ay nabiyayaan siya 
ng isang kapatid na babae, si Solana (sa parte ng kanyang ama) at si Ezio (tinatawag na Zee 
Zee) sa parte ng kanyang ina. Gustung-gusto niyang kandungin ang mga kapatid, at 
ganundin ang mga ito sa kanya. Nang umalis siya patungong Pilipinas, pinaka-nasabik 
siya sa pagkandong at pagyakap sa kanyang mga kapatid. 


Isang artista si Amado. Sa buong buhay niya, hindi siya nawalan ng hawak na notebook 
at Ticonderoga #2 pencil (at Ticonderoga lamang!). Ang kanyang mga drawing ang 
nagpapakita ng kanyang pinakamalalim na damdamin. Kapag tiningnan ang kanyang 
mga drawing mula pagkabata, para bang alam na niyang ilalaan niya ang huling mga 
buwan ng kanyang buhay sa pagsusulong ng katarungang panlipunan sa Pilipinas. 


Kung gaano kakilala ng mga tao si Amado bilang isang masayahin at masarap kasama, 
kapag nakilala mo siya, matutuklasan mong may pinakikitunguhan siya sa kanyang 
mental health na nagsimula noong siya ay nasa high school hanggang sa maagang bahagi 
ng kanyang pagbibinata. May mga panahong kinakailangan niyang uminom ng gamot 
para mapayapa ang kanyang isip. 

Sa unang pagkakita ра lamang kay Amado, laluna sa kanyang kabataan, maraming 
nagsasabing tahimik siya, medyo asiwa (awkward) at di mapalagay (intense). Hindi siya 
yung tipong magdodomina sa isang lugar sa pagpasok pa lamang. Taglay niya ang 
kumpyansang hindi kagyat na mapapansin. Kapag nakilala na si Amado, lilitaw ang 
kanyang kumpyansa. Mahusay siyang magsalita! At nagsasalita siya nang may matibay 
na paninindigan. Patuloy lamang siyang magsasalita kapag hinayaan siya, pero kalaunan 
matututunan niya rin ang kababaang-loob, laluna matapos makasalamuha ang mga 
pinaka-inaaping mamamayan sa kanyang komunidad sa Oakland at sa mga paglalakbay 
niya sa Pilipinas matutunan niya ang pakikibaka ng mga pinaka-pinagsasamantalahan sa 
Pilipinas. Nang nagsimula siyang manindigan bilang lider ng iba't ibang organisasyong 
bahagi siya, ang kanyang pagmamahal sa gawain ang magbibigay enerhiya at inspirasyon 
sa sinumang nakakasalamuha niya. 


Magandang lalaki si Amado (hindi lamang dahil sa ang kanyang mga magulang ang 
nagsusulat nito). Taglay niya ang pinakamagandang hugis ng mga mata na may mahabang 
pilik-mata. Kayumangging kaligatan ang kanyang kulay. Tinatawag siyang "honey boy" 
ng kanyang mga magulang kapwa upang ilarawan ang magandang kulay ng kanyang 
balat at ang malambing at mapagmahal niyang katangian. Kahit mataas ang kumpyansa 
ni Amado, mistulang hindi nito alam kung gaano siya kaguwapo. Madali siyang lapitan. 


Kung gaano katalas at kritikal si Amado sa panahong nagpasya siyang magtungo sa 
Pilipinas sa edad na 20, hindi siya naiiba sa mga katulad niyang kabataang nagbibinata. 
Nakapaglalaan siya ng ilang oras sa paglalaro ng Call of Duty (na malakas na sumisigaw sa 
kanyang teammates tungkol sa mga taktika at estratehiya). Kapag nagsimula na siya sa 
COD, maswerte na kung magagawa pa niyang makaligo. Sa pagwawalang bahala niya sa 
kanyang mga klase sa paaralan at sa kabilang banda ay paglalaan ng mahahabang oras sa 
gabi sa kanyang mga video game, matutulog na lamang si Amado, at sa maraming kaso ay 
lumiliban siya sa klase. Ilang beses kaming nakatanggap ng truancy notices dahil sa 
mababang attendance. Pero, matapos makagraduate sa high school noong 2016, nagbago 
ang lahat. 


Sa loob ng humigit kumulang dalawang taon mula graduation niya sa high school 
hanggang sa tag-araw ng 2018 nang nagpasya si Amado na magtagal sa Pilipinas para 
tuwirang makipamuhay sa pinaka-maralitang mamamayan doon, marami siyang 
nagawang mabubuting bagay. Sa mga darating na buwan, kapag inilunsad namin ang 
paggunita sa kanya, marami kayong mababatid tungkol sa mga ito. Araw-araw mula nang 
maipabatid ang kanyang pagpanaw, nakatanggap kami ng maraming mensaheng 
naglalahad paano sila naantig ni Amado sa kanyang pag-oorganisa sa mga komunidad. 


Isa sa marami niyang nakamit bilang isang aktibista noong nag-aaral pa siya sa Laney 
Community College sa Oakland (bukod sa gradong straight A sa kauna-unahang 
pagkakataon), ay ang pagiging isa sa mga pinakabatang lider na lumaban sa pagpasok ng 
malalaking negosyo at pabahay para sa mayayaman na magpapalayas naman sa mga 

maralitang residente. Tumulong siya sa pagpapatigil sa pagtatayo пе Аз ballpark sa Peralta 
Community College Headquarters District, kung saan, para kay Amado at marami pang 
iba ay maglalantad sa marami pang pagpapalayas at dislokasyon ng mga maralita sa buong 
Oakland. Ayon sa kanyang dating propesor, mahalaga ang naging papel ni Amado sa 
pagtatagumpay ng kampanyang ito. Sa madaling salita, kung iisiping ang isang Lake 
Meritt "Кагеп" ay masama, isipin na lang kung anong mangyayari kung hindi 
ginampanan ni Amado ang kanyang papel? (Salamat, Oakland. Mabuti ang ginawa ng isa 
sa iyong mga anak) 


Pumanaw si Amado Khaya Canham Rodriguez noong Agosto 4, 2020 sa isla ng Mindoro 
sa Pilipinas. Septic shock na resulta ng pagkalason at maaaring nagkaroon ng COVID-19 na 
naging sanhi ng kanyang kamatayan. Hindi nanaisin ni Amado na tumigil tayo mula 
roon. Sasabihin niyang kung namatay siya dahil sa pagkalason, ito'y dahil sa ang 
mamamayang Pilipino -- laluna ang mga pambansang minorya -- sa kabila ng sila'y mga 
tagapagmana ng mayaman at nagbibigay-buhay na mga lupain, ay kinukubabawan 
ngayon ng kapangyarihan ng mga lokal na panginoong maylupa at mga dayuhang 
kumpanyang umagaw sa mga lupaing ito.. At dahil wala silang maituturing na pag-aaring 
lupa, marami ang halos walang mapagkunan ng kanilang makakain. Sasabihin ni Amado 
na kung ang kanyang pagkamatay ay dahil sa COVID-19, ito'y dahil ang Pilipinas -- at 
maging ang Estados Unidos kung saan siya isinilang -- ay mayroong sistema ng kalusugan 
na inuuna ang tubo kaysa kapakanan ng mamamayan. 


Sa ilang buwang nagdaan bago ang kanyang di-inaasahang kamatayan, nag-aral at 
nakipamuhay si Amado sa mga magsasaka at katutubong Mangyan sa isla ng Mindoro. 
Humanay siya kasama nila sa kanilang laban para sa kanilang lupain, kabuhayan at 
lupang ninuno. Nagsimula ang komitment ni Amado sa paggigiit ng hustisyang 
panlipunan sa kanyang pamumuno at paglahok sa Movement for Black Lives. Nagsimula 
siyang maging aktibo sa pakikiisa sa mamamayang Pilipino sa kanilang pakikibaka para sa 
tunay na demokrasya sa Pilipinas. Dalawang taon na ang nakalilipas, sa edad na 20, 
nagpasya si Amado na ibayong isulong ang kanyang adbokasiya sa paninirahan at 
paggampan ng gawain sa Pilipinas. 


Tunay na isinabuhay ni Amado Khaya Canham Rodriguez ang kanyang ngalan. Ang 
kanyang Pilipinong pangalang "Amado" ay nangangahulugang minamahal, at ang 
kanyang pangalang South African na "Khaya" ay nangangahulugang tahanan. Namatay 
siya sa gawain ng literal na pagtatayo ng mga tahanan para sa pinakamahihirap na 
mamamayang Pilipino. Bago ito ay ipinaglaban niya ang pananatili ng murang pabahay sa 
kanyang bayang sinilangan. At sa buong panahon, nagsikap siyang magtayo ng mga 
tahanan -- isang komunidad -- sa bawat araw sa pamamagitan ng malalim na 
pagmamahal sa kanyang pamilya at mga kaibigan. Maigsi man ang kanyang naging 
buhay, ginugol niya ito nang may kabuluhan. Si Amado ay nagsilbi bilang isang 
maningning na halimbawa ng isang uri ng karakter, isang uri ng komitment na labis na 
kailangan ng sangkatauhan. 22 

Saluador dela Cuz 


2021 Hulyo 29 
So. Kawit, Brgy. Poblacion, Magsaysay, Occidental Mindoro 


Si Salvador "Badoy" Dela Cruz, taga-Sityo Pugo, Brgy. Gapasan, ay kilalang lider 
magsasaka sa nasabing bayan. Madalas siyang dinudulugan ng problema sa lupa ng kapwa 
niya magsasaka. Kasama siya ng maraming magsasaka sa mga pagkilos para isulong ang 
kanilang karaingan at interes. Dahil dito tinarget at biktima siya ng paulit-ulit na 
redtagging ng pasistang sundalo't pulis. Bago siya paslangin, ilang ulit siyang binantaan ng 
mga operatiba ng 203rd Brigade at PNP-MIMAROPA. Pilit nilang ipinaamin kay Badoy 
ang pagkakasangkot umano sa ambus na inilunsad ng NPA noong Mayo 28 sa So. Banban, 
Brgy. Nicolas. 

Dahil malinaw kay Badoy па wala siyang nilalabag sa batas ay nanatili siya sa kanyang 
lugar kahit nagkampo na sa gitna ng kanilang sityo ang mga elemento ng 4th IB mula 
Hulyo 2021. Noong Hulyo 24, nagpaalam pa siya sa mga sundalo upang sumahod sa 4Ps. 
Sa araw ng pagsahod, nakita ng kanyang pamilya na sinundan na ang kanyang 
sinasakyang motor ng mga sundalo. 


Pinaslang siya noong Hulyo 29, alas-2 ng hapon sa So. Kawit, Brgy. Poblacion, 
Magsaysay, Occidental Mindoro ng mga elemento ng 203rd Brigade at PNP-MIMAROPA. 
Lulan ng motor si Badoy at ang isa niya pang kasama galing sa payout ng Pantawid 
Pamilyang Pilipino Program o 4Ps nang harangan sila ng mga nakabonet na armadong 
kalalakihan. Pinababa ang dalawa sa kanilang motor at pinatakbo ang kasama ni Badoy 
para Ћіпаі na madamay: Ilang segundo lamang ay pinagbabaril ng mga berdugo si Badoy 
na kaagad niyang Папатајау ЈЉЕ 

2021 Nobyembre 18 
Palawan Provincial Jail, Puerto Princesa City, Palawan 


Ang hindi makataong pagtrato sa lider-organisador at detinidong pulitikal na si Antonio 
Molina, 66, ang dahilan ng kanyang hindi napapanahong pagkamatay noong gabi ng 
Nobyembre 18. Nararapat na panagutin ang rehimeng Duterte, lokal na gubyerno ng 
Palawan, ang pasistang AFP-PNP at PPTF-ELCAC sa paglabag sa karapatan ni Molina 
bilang detinidong pulitikal alinsunod sa pandaigdigang makataong batas. 


Si Molina ay may terminal na kanser sa bituka, altapresyon at nagdusa sa namamagang 
lymph nodes. Nakaranas siya ng labis na pananakit sa pag-ihi dahil sa sakit sa bato. Sa 
kabila nito, wala siyang natamong atensyong medikal at pinagkaitan pang matsek-ap ng 
kanyang doktor. Dahil dito, lalong lumubha ang kanyang kalagayan hanggang sa 
mamatay. 

Kabilang si Molina sa Palawan 7 na dinakip ng АЕР-РМР sa isang tsekpoynt sa Puerto 
Princesa City, Palawan noong Oktubre 4, 2019. Mula noon, ipiniit na sila sa Puerto 
Princesa City Jail at sinampahan ng mga gawa-gawang kaso tulad ng illegal possession of 
firearms and explosives. 


Malaon nang ipinapanawagan ng mga Рајамећо at kaanak ni Molina ang agaran 
niyang pagpapalaya batay sa makataong dahilan subalit nagbingi-bingihan lamang ang 
rehimeng Duterte. Hindi kinikilala ng estado ang karapatan ng mga detinidong pulitikal at 
ang pandaigdigang makataong batas. Gayunman, ipagpapatuloy ang diwang palaban na 
ikinintal sa sambayanan ng mga detinidong pulitikal. Ang katawan lamang ni Molina ang 
piniit, subalit ang pakikibaka ng bayan ay magpapatuloy. ЊЕ 


HUSTISYA 
PARA KAY 
'ANTONIO 
| MOLINA! 


"Pumanaw па sa edad па 67 ang 
bilanggong pulitikal na si 
Tatay Antonio Molina mula 

sa cardiac arrest. 


yar 

2021 Disyembre 06 
Abra de Ilog, Occidental Mindoro 


Si Tatay Nardo Alcantara ay isang mapagmahal na ama, mapagmalasakit na 
lingkod-bayan, matapang na makabayan at matatag na rebolusyonaryo. Mapayapa 
siyang nagpaalam sa kanyang pamilya at taumbayan sa gitna ng patuloy na 
paghahanap niya ng kalutasan sa suliranin ng lipunan. Natapos ang kanyang 
pakikibaka sa karamdaman sa baga at puso noong ika-6 ng Disyembre sa ganap na 
alas-onse ng tanghali. Pangunahing naging dahilan ng kanyang stroke ang pressure 
ng kaaway sa kanya sa dalawang beses na pagpapatawag ng 76th IBPA para 
magpagamit si Tatay Nardo sa kanila. Sa edad na 87, ito na ang naging wakas ng 
mahigit isang dekada niyang marubdob na paglaban sa kumplikasyong dulot ng 
naturang karamdaman. 


Gayong may iniindang sakit sa katawan, pinili niyang mamuhay sa bukid, sa 
piling ng mga magsasaka ng Lupang Lota na kinakamkaman ng lupa't panirikan ng 
lokal na pamahalaan. Kahit na ikabubuti sana niya ang magpahinga at magliwaliw 
sa kanyang komportableng tahanan sa sentrong bayan ng Abra de Ilog, mas pinili 
niyang subaybayan ang buhay at pakikibaka ng mga magsasakang nakararanas ng 
kaapihan. Sa huling mga taon niyang nabubuhay, inialay ni Tatay Nardo ang 

kanyang lakas at talino upang maging talang gabay ng mga magsasaka за Lupang 
Lota sa kanilang masalimuot na pakikibaka para sa lupa, panirahan at kabuhayan. 
Ngunit kulang ang mga salitang ito kung sisipatin ang kanyang mahabang 
karanasan sa pakikibaka sa mga maralitang magsasaka't manggagawang bukid, mga 
katutubo't tagalog sa bayan ng Abra de Ilog at sa Occidental Mindoro. 


Si Tatay Nardo ang isa sa mga matatag na haligi ng kilusang bayan sa isla ng 
Mindoro. Mula noon hanggang sa kanyang pagtanda, hindi niya tinalikuran ni 
isang saglit ang uring magsasaka na kanyang pinagmulan. Siya ang isa sa mga 
matatag na namuno sa laban ng mga magsasaka at katutubong Iraya laban sa mga 
panginoong maylupang nang-aagaw sa kanilang lupain sa Lupang Lota, sa 
Kadilawan, Pambuhan, at Kabilugan sa Brgy. San Vicente, sa Lupang Samala sa 
Brgy. Wawa, sa Lupang Almeda sa Brgy. СаБасао; sa Lupang Villamin sa Brgy. 
Camurong, at iba pa. 


Nang binansot ng bulok na dayong angkang pulitikal ang bayan ng Abra de Ilog, 
matapang na inilantad at nilabanan ni Tatay Nardo ang mga pwersang nagpasahol 
ng korupsyon at katiwalian sa dati nang naghihikahos na bayan. Bilang bise alkalde 
mula 2001-2010, naging kakampi siya ng АБгаейо upang isulong ang mabuting 
pamamahala. Dinala niya ang mga karaingan ng masa sa lehislatura ng lokal na 
pamahalaan. 


Nilabanan niya nang buong tapang ang mga dayong monopolista sa Abra de Ilog 
na kumontrol sa pulitika at ekonomiya ng bayan. Isinulong niya ang laban ng mga 
maralitang magpe-pebbles para sa pagtaas ng presyo ng pebbles. Iginiit din niya sa 
Sangguniang Bayan ang pagtaas ng sahod ng mga arawang manggagawang bukid at 
katutubong Iraya. Nakipaggitgitan din siya upang isulong ang laban ng mga 
maralitang mangingisda sa pangisdaan at baybayin ng Abra de Ilog. 


Ipinaglaban din ni Tatay Nardo ang interes ng mga maliliit na negosyante laban 
sa monopolistang patakaran ng dayong angkang pulitikal. Buong tatag din niyang 
nilabanan ang operasyon ng iligal na droga nang may pagkalinga sa mga biktima. 
Hindi siya nangiming banggain ang sindikato ng iligal na droga lalo na't kapisan 
niya noon sa loob ng munisipyo ang ulo't pasimuno ng sindikatong operasyon nito 
hindi lamang sa Abra de Ilog kundi sa buong lalawigan. 


Hindi rin naging tahimik si Tatay Nardo sa mga paglapastangan sa mga 
karapatang pantao ng mga sundalo't pulis. Matapang niyang ipinagtanggol ang mga 
magsasaka't katutubong Iraya kahit na katawan na mismo niya ang gamiting 
pangharang sa nakaumang na baril at nakaambang pang-aabuso ng mga pasista. 


Naging sandigan din si Tatay Nardo ng paglaban ng mamamayan sa dayuhan at 
malalaking minahan at iba pang proyektong nakasisira sa kalikasan. Nasa unahan 
siya sa laban upang tutulan ang Agusan Petroleum Ltd. at Crew Minerals o Intex 

Resources за kasalukuyan. Naging bahagi siya ng makasaysayang community 
research upang ilatag ang siyentipikong batayan ng paglaban sa mga naturang 
pagmimina. Dinala niya, higit sa lahat, ang interes ng katutubong Iraya para sa 
karapatan sa sariling pagpapasya at lupang ninuno. Gayundin ang panawagan para 
sa seguridad sa pagkain at panirahan na lubhang sasalantain ng pagmimina at iba 
pang agresyong pangkalikasan. 


Pinanatili ni Tatay Nardo ang simpleng pamumuhay at puspusang pakikibaka. 
Huwaran siya ng pagpapakumbaba habang nananatiling matatag sa prinsipyo sa 
harap ng mga kaaway sa uri. Dahil dito, may angking karisma si Tatay Nardo kahit 
sa hanay ng mga burukrata-kapitalista, mga progresibong pulitiko, at taktikal na 
alyado ng masa sa kanilang pakikibaka. Mula noong dekada 80 hanggang bago siya 
pumanaw, isa si Tatay Nardo sa haligi at personahe ng oposisyon sa Abra de Ilog at 
lalawigan. Dinala niya ang sulo ng di-mapagkompromisong pulitika ng masa, 
habang matalino niyang ginagamit ang mga aral ng taktikal na alyansa sa mga 
kaaway sa uri upang hakbang-hakbang na labanan ang sagadsaring seksyon nito 
batay sa lakas at kapasyahan ng masa. Tuwing halalan at mga mahalagang pihit ng 
takbo ng pulitika sa Abra de Ilog at sa lalawigan, hindi maaaring hindi konsultahin 
ang mahalagang opinyon ni Tatay Nardo. Madalas, kundi man lagi, tumutugma sa 
prediksyon ni Tatay ang aktwal na mga kaganapan sa burgis at reaksyunaryong 
pulitika sa lalawigan. Resulta ito ng kanyang mahabang karanasan at mahusay na 
pag-aaral ng takbo ng pulitika at pakikibaka sa Abra de Ilog at buong Occidental 
Mindoro. 


Bilang tunay na progresibo sa loob ng lokal na pamahalaan, batid ni Tatay Nardo 
na hindi makakamit ang tunay na pagbabago sa pulitikang pinaghaharian ng mga 
malalaking negosyante't monopolista. Malalim ang pagkaunawa niya sa 
umaalingasaw na kabulukan ng mga kurap na trapo at ng mapagsamantala't 
mapang-aping sistemang kinakatawan nila. Araw-araw niya itong nalalanghap 
habang siya'y nanunungkulan bilang bise alkalde. 


Dagdag pa, pinanatili ni Tatay Nardo sa tuwi-tuwina ang pagsuporta sa usapang 
pangkapayapaan upang lutasin ang kahirapang ugat ng armadong tunggalian sa 
bansa. Naging tulay siya sa mga diplomatikong pag-uusap ng dalawang gubyerno -- 
ng gubyernong kinabilangan niya noon bilang bise alkalde, at ng isa pang 
gubyernong itinatayo ng masa sa kanayunan. Kahit na lagi't laging tinatraydor ang 
mga pagsisikap na ito sa pagpapadeploy ng mga Montenegro ng RMG at sundalo ng 
1618, 80IB, at 7618 sa Abra de Ilog, matapang na hinarap ni Tatay Nardo ang mga 
banta sa kanyang buhay. Hanggang nitong huli lamang, pataksil na sinusuyo ng 
mataas na opisyal ng 76IB si Tatay Nardo upang isuko umano nito ang mga 
impormasyon upang matunton ang tagapagsalita ng NPA sa isla ng Mindoro. 
Ngunit nanatiling tapat si Tatay sa adhikain ng usapang pangkapayapaan, hindi sa 
pagtataksil sa prosesong ito. 

Sa katunayan, mahusay din niyang iminulat at kinabig ang mga sundalo't pulis 
na ginagawang instrumento lamang ng mga nakaupong upisyal ng bayan upang 
maprotektahan ang kanilang kapit sa negosyo at kapangyarihan. Hanggang sa huli, 
matatag na nanindigan si Tatay Nardo sa prinsipyo't tunguhin ng kapayapaang 
nakabatay sa hustisya. 


Huwaran ding asawa at ama si Tatay Nardo sa kanyang sariling pamilya. Sa gitna 
ng hirap ng buhay, walang pagod din niyang itinaguyod at pinag-aral ang kanyang 
mga anak. Tiniyak niyang may mapapagsaluhan sila sa hapag-kainan sa araw- 
araw. Minamahal siya ng kanyang mga anak at apo dahil hindi nagmamaliw ang 
kanyang kabutihan, pag-aaruga at pagmamahal sa kanila. Naging matatag at sinsero 
ang pagmamahalan nila ng kanyang kabiyak-ika nga, sa hirap at ginhawa, 
hanggang sa mauna na ngang pumanaw ito noong 2016. Higit sa lahat, hindi siya 
naging maramot sa pagmumulat sa kanyang sariling pamilya, kaya sila mismo ay 
sumusuporta at naging bahagi sa iba't ibang kaparaanan sa pakikibaka ng masa. 


Sa kabila ng mga tagumpay na nakamit ng mayaman niyang karanasan sa 
pakikibaka sa loob at labas ng lokal na pamahalaan, malalaki pa ang naiwang mga 
pagsubok ni Tatay Nardo sa atin. Hanggang sa ngayon, kahit sa kanilang 
paghihingalo ay kapit-tuko pa rin sa kapangyarihan ang mga dayong naghahari- 
harian sa Abra de Ilog. Sa kabilang banda nama'y hindi pa nabubungkal ang 
makapangyarihang pwersa ng oposisyon upang maging malakas na sandigan ng 
masa sa pagtibag ng pulitikal na dinastiyang nagpahirap sa bayan sa loob ng 
nakaraang tatlong dekada. 


Nananatili pa ring hikahos ang mga АБгаейо. Bumulusok pa ang antas ng ating 
pamumuhay dahil sa palpak at batbat-ng-korupsyong tugon sa pandemya. 
Nananatili pa ring kontrolado ng dayong angkang pulitikal ang takbo ng 
pamumuhay sa bayan ng Abra de Ilog. Pinagpapasasaan nila ang kaban ng bayan, 
habang kontrolado nila ang buong burukrasya kasabwat ang kanilang mga aso sa 
Sangguniang Bayan at sa mga barangay. Nakapwesto pa rin sa mga kaswal na 
posisyon sa munisipyo ang kanilang mga galamay. Ang masahol pa'y tinatangka na 
rin nilang hawakan ang pamprobinsyang posisyon upang mapalakas ang kapit sa 
kapangyarihan. 


Patuloy nating pag-alabin ang katapangan at pagmamahal sa bayan ni Tatay 
Nardo para sa Abra de Ilog at sa buong lalawigan ng Occidental Mindoro. Hawakan 
natin ang mga leksyon na itinuro ng kanyang buhay at pakikibaka. Walang ibang 
pinakamahusay na pagkakataon upang magkamit ng ibayong tagumpay sa ating 
mga nasimulan na kundi ngayon. 


Ngayon na ang panahon upang bawiin natin ang nararapat para sa bawat АБгаейо - 
tapat na pamamahala, pagkain sa ating hapag, lupang mabubungkal, panirahan, 
nakabubuhay na trabaho para sa lahat, tunay na kalayaan at demokrasya. 2:2 

Roberto 


2022 Abril 25 
Brgy. Iriron, Calintaan, Occidental Mindoro 


Si Roberto Hallig ay isang sibilyang bumisita sa isang yunit ng Lucio de Guzman 
Command-NPA Mindoro at namatay sa proseso ng pagtatanggol. Magiting siyang lumaban 
hindi lamang para iligtas ang kanyang sarili kundi para sa mga kasama at masa. Kahanga- 
hanga ang ipinamalas niyang katapangan sa harap ng sumasalakay na kaaway. Napaslang 
siya sa isang labanan sa pagitan ng isang yunit ng NPA at AFP noong Abril 25, 2022 sa 
Brgy. Iriron, Calintaan, Occidental Mindoro. 


Ang kanyang panahon sa pakikibaka ng kilusang magsasaka ay hindi na din 
matatawaran, kung saan halos magtatatlong dekada na siyang buong panahong nagsilbi sa 
hanay ng mga magsasaka at pambansang minorya sa Mindoro mula 1989 hanggang 2018. 


Ilang beses ding matapang na hinarap ni G. Hallig ang pagdakip за Капуа ng mga 
sundalo. Sa unang pagkakataon na iligal siyang inaresto ay mapangahas siyang nakatakas 

sa kamay ng kaaway. Sa ikalawang pagkakataon naman ay dumanas siya ng matinding 
tortyur at pagpapahirap mula sa kaaway, saka siya ibininbin nang isang buwan bago 
pinalaya. 


Kilala si G. Hallig bilang magiit sa kanyang ideya at naninindigan. Oras na hinawakan 
niya ang kanyang tungkulin at responsibilidad ay sisikapin niya itong magampanan sa 
abot ng kanyang makakaya. 


Mapagmahal siya sa kanyang asawa, hindi pyudal ang kanilang relasyon at mataas ang 
pagrespeto niya sa kababaihan. 


Gayundin, mapagmahal at maalalahanin din siya sa mga masa. Pinanday na niya ang 
kanyang sarili sa mahabang panahon ng paglubog sa masa. Tumutulong din siya sa 
paghuhubog sa kaisipan ng iba pa niyang mga kasamahan upang maging mabuti at 
responsableng lider ng masang magsasaka. Taglay niya ang di magagaping diwa at marami 
pang mga bagay ang matututunan at dapat tularan sa kanya. 


Hindi matatawaran ang dakilang ambag ni G. Hallig. Nagngangalit ang buong 
sambayanan sa kasalukuyang kalagayan at handang isulong ng mga iniwanan niya ang 
pakikibakang inilunsad niya hanggang sa tagumpay. 22 

2022 Нипуо 
Mamburao, Occidental Mindoro 


Si Matricio ang founding chairman ng SAMA KAMI (KANLURANG MINDORO 
FARMER'S ASSOCIATION) mula 1992 na aktibo sa laban sa lupang inaangkin ng 
panginoong maylupang Quintos. Siya rin ang presidente ng КАМТЕС, isang kooperatiba sa 
kanilang lugar sa Mamburao. 


Шра! siyang inaresto ng estado at ikinulong mula 1998, kasama ang anim pang 
magsasaka ng Mamburao na tinaguriang Mamburao 7 sa kaso ng pagpatay sa magkapatid 
na Quintos na hindi naman nila ginawa. Biktima sila ng napabagal na usad ng bulok na 
hustisya sa bansa at halos dalawang dekadang nakulong sa krimeng hindi naman nila 
ginawa hanggang makalaya noong 2016. Matapos makalaya, nagkasakit siya ng hepatitis 
na tinatayang isang sakit na nakuha niya sa matagal na pagkakakulong. Ito ang dahilan ng 
kanyang pagkasawi noong Hunyo 2022. ЉЕ 

Ang mga karagdagang impormasyon at kontribusyon hinggil sa mga martir па 
hindi nasaklaw ng librong ito ay maaaring ipadala sa mga sumusunod na email 
address: 


balikwastk.wordpress.com 


st.kalatas@gmail.com 
dagundong.tk@gmail.com 

Timog Katagalugan 
2023 


